Sindikat: Insistiraćemo na boljim rešenjima za Fijatove radnike | Novinska agencija Beta\nEKONOMIJA | 14.06.2022 13:55 > 14.06 13:56\nPredstavnici sindikata insistiraće na konkretnim, boljim rešenjima u nastavku pregovora u okviru radne grupe za radnike kragujevačke fabrike Fijat Krajsler automobili (FCA), koji su do sada bili u "pat poziciji".\nPredsednik Samostalnog sindikata u FCA i član pregovaračkog tima Saša Djordjević izjavio je za Betu da se posle današnje pauze pregovori sutra nastavljaju na četvrtom sastanku radne grupe u Vladi Srbije u Beogradu.\nOn je istakao da će sindikat sutra "insistirati" na rešenjima za Fijatove radnike budući da je 15. jun i krajnji rok za prijavljivanje radnika za dobrovoljni odlazak na rad u fabrikama Stelantisa, u čijem sastavu posluje Fijat, koje su u inostranstvu.\nDjordjević je podsetio radnici koji se ne opredele za odlazak u inostranstvo ostaju bez posla.\nZbog toga je, kako je rekao, vrlo loše što se za rešenja otvorenih pitanja praktično čeka poslednji dan, što dodatno zabrinjava Fijatove radnike koji treba da donesu odluku.\nOn je naveo da radnici sada biraju izmedju "dva zla", odlaska u inostranstvo na dve godine ili odlaska na "biro" uz otpremnine.\nPrema njegovim rečima, radnici kroz pregovore traže bolje uslove za rad u inostranstvu, u smislu skraćenja trajanja radnog angažmana, kao i povećanje otpremnina za radnike koji će napustiti fabriku uz socijalni program, i izdvajanje zaštićenih kategorija radnika.\nDjordjević je rekao da rok za prijavljivanje radnika za inostranstvo ističe sutra i da će posle toga biti poznat broj onih koji odlaze u "gastarbajtere", ali i koliki je broj onih koje čeka otkaz.\nPrema rečima Djordjevića, tokom pregovora je već zatraženo, budući da još nema konkretnih dogovora o rešenjima, da se prijavljivanje radnika produži, kao i rok za pregovaranje.\nOn smatra da još ima mesta za razgovore o poboljšanju ponude za Fijatove radnike ukoliko u tom smislu država kao manjinski vlasnik pokaže dobru volju.\n"Treba da iskoristimo sve mogućnosti za dijalog da Vladom, koja nam je jedini sagovornik budući da nam je Stelantis rekao šta je imao. Očekujemo i da nas vlada obavesti o stavu kompanije posle naših predloga koje smo izneli na radnoj grupi u vezi sa visinom otpremnina, ranjivim grupama koje treba da budu izuzete iz socijalnog programa, skraćenju radnog angažovanja u inostranstvu, zapošljavanju naših radnika u drugim firmama ..." rekao je Djordjević.\nOn je istakao da su radnicima na raspolaganju i radikalniji oblici borbe, kao što su protesti, ali je naveo da ima naznaka da bi se u tom slučaju država povukla iz pregovora.\nDjordjević je ocenio da nije isključeno i da Stelantis definitivno ode i odustane od najavljene proizvodnje električnog modela u Kragujevcu, čime se, kako je rekao, ugrožavaju i radna mesta onih radnika koji sada sigurno ostaju u kompaniji, njih 500.\nOva "opasnost" preti, dodao je, i ukoliko se za odlazak u inostranstvo izjasni vrlo mali broj radnika.\nSindikati Fijata: Dobili smo korektnu ponudu za otpremnine i novo ...\nBorović (Narodna stranka): Srbija u dugovima, sa rastućom ...\nSindikat Fijat plastik: Očekujemo dogovor na sutrašnjem sastanku ...


Skandal iznudio ostavku predsjednika Vladimira Šakotića - Vijesti.me\nBRUKA U ŠAHU\nSkandal iznudio ostavku predsjednika Vladimira Šakotića\nSkandal u Šahovskom savezu Crne Gore uticaće i na izbore u Evropskoj šahovskoj uniji\nAutor: Slaviša Živaljević\nProblemi u crnogorskom šahu, koje će pokušati da riješi vršilac dužnosti predsjednika Lazar Aković, u svijetu su odjeknuli kao svojevrstan skandal. Dešavanja u Šahovskom savezu Crne GOre (ŠSCG), specijalizovani sajt „chessdom.com” je naslovio sa „Skandal natjerao Vladimira Šakotića da otstupi”, i dao je kompletnu hronologiju problema.\n"Kriza u ŠSCG počela je tokom Evropskog prvenstva u šahu za mlade u septembru prošle godine u Budvi. Najbolji crnogorski klubovi i šahisti su protest izrazili otvorenim pismom":\n"Svrha ovog pisma je pokušaj informisanja javnosti o osnovanoj sumnji da je umjesto Savezu, finansijska korist od organizacije prvenstva zloupotrebama završila na računima dvije nevladine organizacije, Potez iz Nikšića i Centar za razvoj šaha iz Beograda. One su poslužile kao paravan predsjedniku Vladimiru Šakotiću u prisvajanju novca, koji je trebalo da pripadne Savezu. Pred očima javnosti, novac se na drzak način prelio u privatne džepove i pozivamo državne institucije da to istraže i spriječe nezakonitosti”, piše ovaj sajt.\n“Chessdom” navodi da je Šakotić i izvršni direktor Evropske šahovske unije (ECU).\n„Vanredna Skupština ŠSCG je 24. oktobra 2013. godine prihvatila Finansijski izvještaj, uprkos neslaganju Nadzornog odbora i dokazima da je falsifikovan potpis jednog od članova NO. Tri članovi NO su podnijeli ostavke, a isto su uradili članovi Upravnog odbora (UO), i to velemajstori Nebojša Nikčević, Nikola Đukić i Antun Vih. U danima nakon Skupštine ostavke su dali Radmila Milošević, koja je vodila projekat "Šah u školama", te rejting administrator Veselin Balšić. Uprkos brojnim zahtjevima ugovore i protok novca između ŠSCG sa ECU, Potez i Centar za razvoj šaha, ali i sa HTP „Budvanska rivijera” i sponzorima ( MTEL i drugi) nikada nijesu bili objavljeni”, navedeno je u tekstu.\nStvari načistac u ŠSCG je u startu pokušalo da iznese šest klubova, a u međuvremenu se uključilo još pet.\n„Pravni zastupnik klubova je pokušao da dođe do ugovora pozivajuće se na zakon o slobodnom pristupu informacijama, ali uprkos zakonskom roku od 15 dana, dokumenta se i dalje drže u tajnosti. Klubovi insistiraju na zakazivanju Skupštine, ali i krivičnom postupku protiv službenika koji su zloupotrijebili položaj. Sve to, rezultiralo je dubokom krizom i Šakotić je ponudio ostavku koju je Uoravni odbor odbio 20. februara, da bi četiri dana kasnije Šakotić podnio neopozivu ostavku. Upravni odbor jednoglasno je za vršioca dužnosti predsjednika Šahovskog saveza imenovao Lazara Akovića, koji će na toj funkciji biti do nove Skupštine ŠSCG.\nPrema pouzdanim informacijama iz Crne Gore, i policija je napokon krenula u provjeru ugovora, ali koji još nijesu objavljeni”, ističe se u tekstu.\n„Dešavanja oko Evropskog prvenstva mladih u Budvi, uticaće na predsjedničke izbore u Evropskoj šahovskoj uniji. U kandidaturi aktuelnog predsjednika ECU, Bugarina Silvia Danailova, Šakotić figuriše kao njegova desna ruka i kandidat za novi mandat Evropske šahovske unije, dok bi u slučaju pobjede kandidata Zuraba Azmaiparashvilija iz Gruzije, izvršni direktor ECU bio Englez Endrju Poulsen”, zaključuje “chessdom.com”.


RTCG - Radio Televizija Crne Gore - Nacionalni javni servis :: Politika :: Vlast bez dogovora, prijeti blokada\n[ Radio HN/Radio Jadran ]\nNOVSKA SKUPŠTINA 29. 01. 2020. 18:00 >> 19:04 1\nVlast bez dogovora, prijeti blokada\nNi danas se vladajuća kolicija u Herceg Novom nije dogovorila oko kandidata za novog predsjednika Skupštine.\nVremena imaju još do ponoći, a ako večeras, u nastavku sjednice od 19 časova, ne bude istaknut kandidat za predsjednika, Skuptina će biti u blokadi.\nRiječ je o dubokoj krizi u vlasti smatraju u opozicionom DPS-u čiji odbornici ne prisustvuju večerašnjem nastavku sjednice, jer kako su obrazlozili na konferenciji za medije "neće da daju legitimitet interesnoj političkoj trgovini unutar vladajuće koalicije".\nKako je kazala odbornica DPS-a Nevena Keković, žrtve su građani, a usljed neozbiljnosti onih koji upravljaju Opštinom doživljavaju velike neprijatnosti, oko odlaganja sjednica, ne samo DPS nego i građani i predstavnici medija. Jer, riječ je o čak 54 tačke dnevnog reda značajnih za razvoj grada, koje zbog nesuglasica u koaliciji, još nisu velikim dijelom došle na dnevni red.\nŠef odborničkog kluba DPS-a Zoran Kovačević podsjetio je da je ovo treća Skupština sa istim dnevnim redom koja se odlaže besprizorno, zbog nepostojanja dogovora u koaliciji u Herceg Novom.\n“U ovom trenutku su odbornici i građani taoci koalicije na vlasti u Herceg Novom. Na kolegijumu sam pokušao da budem konstruktivan i na neprimjeren način sam odbijen. U plenumu jedini učesnici koji su diskutovali o pitanjima bitnim za grad bili su odbornici DPS-a. U glavama predstavnika vlasti je jedino politička trgovina i ko će se kroz njih obezbijediti, dobiti fotelju i druge privilegije, što je neprimjereno za situaciju u kojoj se grad nalazi”, istakao je Kovačević.\nSkupština Herceg Novog


U pitanju je Barselona, koja je, kako tvrdi britanski "Telegraf", dogovorila sve detalje sa Grizmanom, ali transfer još uvek nije ozvaničen. Zašto?\nRazlog je veoma jednostavan, jer Katalonci čekaju 1. jul, kako bi na snagu stupila klauzula koju francuski reprezentativac ima u aktuelnom ugovoru sa madridskim Atletikom. Naime, svi klubovi koji požele da dovedu Grizmana posle tog datuma moraju da izdvoje 120 miliona evra, i to bez razgovora sa upravom "jorgandžija" jer se radi o izlaznoj klauzuli.\nBritanski mediji navode da će transfer Grizmana iz Atletika u Barsu biti realizovan upravo tog 1. jula, a čelnici katalonskog kluba su strpljivi, uvereni da će najbolji igrač madridskog velikana od prvog dana jula biti njihov.\nDa podsetimo, Antoan Grizman je sa velikim uspehom nosio dres Atletika u prethodnih pet godina, dok je prošlog leta bio blizu dolaska u Barsleonu. Ipak, tada je u televizijskoj emisiji "Odluka" obelodanio da će ostati veran crveno-belim bojama, pa je potpisao novi ugovor.Međutim, slavlje navijača "jorgandžija" bilo je kratkog daha, jer je Grizman samo 12 meseci kasnije obelodanio da napušta Madrid. Otići će iz prestonice Španije, ali neće napustiti državu, pošto će mu sledeća destinacija biti Barselona.\nPredsednik španskog prvaka Đozep Marija Bertomeu tvrdi da ništa još nije dogovoreno, ali ga evropski mediji demantuju, te tvrde da je još pre nekoliko meseci sve završeno sa Grizmanom i da se čeka 1. jul kako bi posao bio i definitivno realizovan.\nOstaje da se vidi kako će se ovaj transfer odraziti na eventualni dolazak Nejmara u Barselonu, jer je brazilski napadač odlučan u nameri da napusti Pari Sen Žermen i da se posle dve godine vrati u klub u kom je ostvarivao najveće uspehe.


Mladi čuvaju planetu | Mladi čuvaju planetu\nVelika zastupljenost upotrebe fosilnih goriva za dobijanje električne i toplotne energije ukazuje na neophodnost njihovog korišćenja ali, nažalost, uptreba ove vrste goriva ima za posledicu zagađivanje životne sredine i to u katastrofalnim razmerama. Iako postoje alternativni izvori energije koji su mnogo “čistiji” njihova zastupljenost je veoma mala i dok ne uđu u širu primenu smatra se da je ŠTEDNJA ELEKTRIČNE ENERGIJE jedini način da svako od nas doprinese očuvanju životne sredine.\nPošto nas je nedovoljna svest o potrebi štednje energije dovela do rasipničkog mentaliteta javila se potreba da se gradjani dodatno informišu o merama štednje. Iz tog razloga, Omladinski klub Novog Bečeja u periodu od pet meseci će sprovesti akciju pod nazivom “Mladi čuvaju planetu” kako bi svim građanima a pre svega mladima, skrenuli pažnju na problem neracionalne potrošnje energije.\nU toku trajanja projekta “Mladi čuvaju planetu” održaće se edukativna predavanja u svim školama i predškolskim ustanovama Opštine Novi Bečej, biće raspisan likovni konkurs na kojem će biti odabrano dvadeset učenika koji će biti nagrađeni jednodnevnom eskurzijom. Zatim su tu još dve akcije “2 za 1” i “Zeleni dom” u kojima će građani zameniti obične sijalice štedljivim i posaditi zimzelenie sadnice.\nCilj ovih akcija je informisanje i edukacija dece ,mladih i svih građana naše opštine o značaju i načinima racionalnog korišćenja električne energije kao i neophodnosti očuvanja životne sredine u kojoj živimo čime bi sprečili ili bar umanjili njeno dalje zagađivanje.\nSredstva za realizaciju ovog projekta Omladinski klub Novog Bečeja dobio je na konkursu pod nazivom “Zajednici zajedno 2014” čiji je pokrovitelj kompanija “Naftna industrija srbije”. Više detalja o navedenim akcijama potražite na ostalim stranicama ove web prezentacije


Petković: Beograd ne preti, Kurti provocica - Medija centar\nPetković: Beograd ne preti, Kurti provocica\n„Zvanični Beograd nikome ne preti već unapređuje svoje odbrambene vojne kapacitete kao garant mira i stabilnosti na području Zapadnog Balkana“, odgovor je Petra Petkovića na izjavu Aljbina Kurtija o tome da naoružavanje Srbije nije bezbedno po Kosovo.\nDirektor Kancelarije za Kosovo i Metohiju Petar Petković optužuje Kurtija „da bi svaku situaciju da iskoristi za napad na Beograd i isprovocira incidente na terenu“.\nOn preporučuje premijeru Kosova da se okrene dijalogu „kao jedinom svrsishodnom mehanizmu za normalizaciju odnosa“.\n„O tome svedoči i povećani broj incidenata prema Srbima na Кosovu u Metohiji i svetinjama SPC“, tvrdi Petković.\n„Кurti sada pokušava da lažno optuži Beograd da stoji iza pretnji Diku Martiju, kao što nas je lažno optuživao da smo sami lomili svoja groblja ili ispisivali grafite UČК na srpskim kućama. Tragovi ovih zlodela vode direktno do Prištine i nikakva Кurtijeva petparačka propaganda na račun zvaničnog Beograda i srpskog naroda to ne može da promeni“, navodi se u saopštenju za štampu direktora Kancelarije za KiM.


Počeo izbor porote na suđenju bivšem policajcu za ubistvo Džordža Flojda - Kosova.Info\nHome SRB-BIH Počeo izbor porote na suđenju bivšem policajcu za ubistvo Džordža Flojda\nPočeo izbor porote na suđenju bivšem policajcu za ubistvo Džordža Flojda\nIzbor porote na suđenju bivšem policajcu iz Mineapolisa za ubistvo Afroamerikanca Džordža Flojda počeo je u utorak, a taj proces bi mogao da traje tri nedelje i duže. Uvodna izlaganja na suđenju Dereku Šovinu trebalo bi da počnu najranije 29. marta.\nPotencijalni porotnici moraju da tokom ispitivanja pokažu tužiocima i advokatima odbrane da mogu da ostave po strani svoje stavove i budu nepristrasni u razmatranju dokaza. Međutim, to neće biti lako, s obzirom na to je video snimak Flojdovog hapšenja “obišao” svet.\nŠovin je optužen za ubistvo drugog stepena i ubistvo iz nehata, a porota se bira uprkos tome što je neizvesno da li će biti dodata i treća optužba – ubistvo trećeg stepena. Tužioci su tražili od Apelacionog suda Minesote da zaustavi sudski proces dok se to pitanje ne reši, što je moglo da dovede do višenedeljnog ili višemesečnog odlaganja.\nFlojd je proglašen mrtvim 25. maja nakon što mu je Šovin, belac, klečao na vratu oko devet minuta, čak i nakon što je Afroamerikanac prestao da se pomera. Flojdova smrt dovela je do masovnih i, povremeno, nasilnih protesta u Mineapolisu i gradovima širom SAD i sveta i do suočavanja Amerike sa rasnim pitanjima.NE PROPUSTITE:Sud odbacio optužnicu za ubistvo trećeg stepena protiv Dereka Šovina, ostale optužnice potvrđene\nŠovin i još tri policajca su otpušteni. Šovinovim kolegama biće suđeno u avgustu po optužbi za saučesništvo.\nSudija na suđenju Šovinu Piter Kejhil u utorak je doneo presude u vezi sa nekoliko pitanja koja se tiču sudskog procesa. Kejhil je između ostalog naveo da će tokom svedočenja porotnici čuti kada je Šovin prestao da radi za policiju, ali ne i da je otpušten niti da je grad ponudio “značajno” poravnanje po tužbi koju je podnela Flojdova porodica. Ti detalji neće biti dozvoljeni, zato što bi mogli da impliciraju krivicu, rekao je Kejhil.\nGradske vlasti nisu odgovorile na pitanje o poravnanju, a na zahtev za komentar nije odgovorio ni advokat Flojdove porodice.\nKejhil je takođe naveo da će vatrogascu, koji na video snimku traži od policajaca da provere Flojdov srčani puls, biti dozvoljeno da svedoči o tome šta je videla i da li je mislila da je potrebna medicinska intervencija. Međutim, neće joj biti dozvoljeno da spekuliše da li bi njena intervencija spasila Flojdov život. Biće dozvoljeno i svedočenje o obuci kroz koju je Šovin prošao.\nStotine ljudi okupile se su u ponedeljak ispred sudnice, na početku procesa, a mnogi su nosili transparente na kojima je pisalo “Pravda za Džordža Flojda” i “Osudite policajce ubice”. U utorak, bilo je vrlo malo protesta.NE PROPUSTITE:Prikazan snimak Flojdovog hapšenja: “Ja nisam loš čovek”\nU okviru optužbe za ubistvo drugog stepena, tužioci moraju da dokažu da su postupci Dereka Šovina “bili značajan uzročni faktor” u slučaju Flojdove smrti i da je Šovin odgovoran za teški napad.\nZa optužbu za ubistvo trećeg stepena moraju da dokažu da je Šovin uzrokovao Flojdovu smrt opasnim potezom, bez brige za ljudski život.\nUbistvo iz nehata zahteva dokaz da je Šovin izazvao Flojdovu smrt iz nemara koji je doveo do preteranog rizika i da je svesno izazvao tešku povredu ili smrt. /VOA\n“Kosova nuk do të bëjë asnjë lëshim, luajmë me himn dhe flamur shtetëror, ose ndeshja nuk do të zhvillohet”\n3-vjeçari që ka shkatërruar 12 televizorë dhe desh i vuri flakën shtëpisë\nMališevo prvi put ulazi u Super ligu (VIDEO)\nOtvorena turistička sezona u Valoni a ovo su cijene (VIDEO)


Početak suštinskog procesa - Ozonpress :: internet portal\nPočetak suštinskog procesa\nTag: EU, početak, Srbija\nHan: Otvaranje poglavlja je početak suštinskog procesa pristupanja EU\nEvropski komesar za susedsku politiku i pregovore o proširenju Johanes Han očekuje će međuvladina konferencija 14-og decembra označiti početak procesa pristupanja Srbije EU. Han je izrazio nadu da će prvoj polovini iduće godine biti otvorena poglavlja 23 i 24 u pregovorima o pristupanju Srbije Uniji.\nHan i Vučić\nTokom boravka u Beogradu komesar Han je razgovarao sa premijerom Srbije Aleksandrom Vučićem a prethodno se obratio poslanicima Skupštine Srbije.\nNa zajedničkoj konferenciji za novinare sa premijerom Vučićem Han je izjavio da se nada da će Srbija u prvoj polovini iduće godine otvoriti poglavlja 23 i 24 u pregovorima o pristupanju EU.\nHan je čestitao srpskoj vladi na napretku koji je u proteklih godinu ostvaren u približavanju Srbije EU, ali i naglasio da “tek sada počinje pravi posao” i da je “to je tek početak trke”.\nNa pitanje novinara kako će poglavlje 35 uticati na proces pristupanja Srbije EU, komesar Johanes Han je rekao da je “svima u EU cilj da postoji zajednička vizija za sve zemlje u regionu”, podsetivši da o brzini pregovora odlučuju države članice.\nPremijer Srbije Aleksandar Vučić izjavio je da Srbija želi da do kraja 2019. godine završi pregovore o pristupanju EU. “Pre otvaranja poglavlja kažem da teške reforme hoćemo da obavimo pre kraja 2019. godine. A onda je na EU da odgovori kada će nas primiti – 2020. ili 2022. godine, onda to ostaje na njima. Do tada je mnogo na nama i zavisi od nas”, rekao je premijer Vučić novinarima nakon susreta sa Hanom.\nOn je zahvalio i šefu Delegacije EU u Srbiji Majklu Davenportu na posvećenosti koju je pokazao evropskom putu Srbije i što je umeo da ponekada izvrši pritisak na Srbiju ali i da razume njene odgovore.\nPoruka Hana poslanicima: Srbija pripada evropskoj porodici\nPrethodno je u obraćanju poslanicima Skupštine Srbije evropski komesar za susedsku politiku i pregovore o proširenju Johanes Han izjavio je da je otvaranje prvih poglavlja u pregovorima Srbije i EU “početak suštinskog dela procesa pristupanja EU” koje za Srbiju postaje ostvariv cilj.\nHan u Skupštini Srbije\n– Predstojeća međuvladina konferencija pokazaće da EU ispunjava svoje obaveze onda kada zemlje ostvare potreban napredak – rekao je komesar Han i poručio da će 14 decembar označiti početak procesa za koji je uveren da će omogućiti temeljno sprovođenje neophodnih reformi.\n– Ono što je sada potrebno je potvrđivanje preuzetih obaveza i odlučan nastavak reformi posebno u oblasti pravosuđa, borbe protiv korupcije, slobode izražavanja koja je sa stanovišta EU neprikosnovena i od suštinskog značaja – naveo je Han i dodao da su “takođe neophodne sreforme u javnoj upravi, potrebna je borba protiv diskriminicaije i ekonomski razvoj i reforme. Jednako je važan i dalji napredak u normalizaciji odnosa sa Kosovom koji je ključan za dalji napredak u pristupnim pregovorima”.\nU obraćanju srpskim poslanicima Johanes Han je istakao važnost rada Parlamenta kao “ključnog” činioca u preocesu evrointegracija Srbije. – Moram posebno istaći značaj širokog partijskog i javnog konsenzusa o narednim koracima u procesu evropskih integracija. Na taj način će se obezbediti trajne reforme – rekao je on.\nHan je ukazao konstruktivnu posvećenost Srbije regionalnoj saradnji i dobrim odnosima sa susedima, a kako je naglasio, proces proširenja trebalo bi da od regiona napravi uporište sigurnosti.\n– Ne možemo da priuštimo nazadovanje u smislu prekidanja ili slabljenje regionalnih veza – rekao je Han i pozdravio saradnju država regiona u okviru Berlinskog procesa.\nOn je naveo da je Srbija važan spoljnopolitički partner EU.\n– Impresionirani smo predsedavanjem OEBS i organizacijom Ministarskog saveta te organizacije u Beogradu – rekao je Han.\n– Evropska Srbija je deo naše zajedničke vizije i ne treba sumnjati u to. Unija, njene institucije i 28 njenih članica postojano podržavaju evropsku perspektivu Srbije – poručio je evropski komesar Han.\nOn je podsetio da je EU pružila najveću podršku Srbiji sa 200 miliona evra godišnje podrške, 170 miliona evra pomoći nakon prošlogodišnjih poplava, i pomoći u suočavanju sa izbegličkom krizom.\nTakođe EU nije samo glavni partner Srbiji kada su u pitanju trgovina, investicije i povoljni krediti već i u podršci mladima u Srbiji, istakao je Han. “To je najbolja investiicja koju jedno društvo može da učini. Više od 1600 srpskih studenata biće korisnici Erazmus programa do kraja 2015 godine. Nadam se da će se ovaj broj povećavati u narednim godinama zato što su današnje mlade generacije upravo te koje će oblikovati sutrašnju Evropu”.\n– Pred nama je dosta posla ali uveren sam da ćemo zajedno kao partneri i prijatelji uspeti da sprovedemo naredne korake bez teškoća i uskoro otvorimo jedno novo poglavlje u našoj zajedničkoj istoriji i uvedemo Srbiju tamo gde i pripada – u evropsku porodicu – zaključio je evropski komesar Han u obraćanju poslanicima Skupštine Srbije.\nČačanin na udaru Agencije za borbu protiv korupcije\nOdbornik DS-a spasao vlast\nTreća Izborna Konvencija stranke Zajedno za Srbiju\nMićo M. 11/12/2015 u 10:17 Odgovorite\nSve se svodi na to da ce Vucic da prizna Kosovo!!!\nLegenda kosarke, ali I kafana I svih...\nPrekjuce prosla pored jezera strasno...\nJedan od najvećih – RADMILO MIŠOVIĆ! I...


Međunarodni dan nestalih - Crveni Krst\nMeđunarodni dan nestalih osoba se obilježava 30. avgusta, sa ciljem da se podsjeti na pravo porodica da znaju sudbinu svojih najbližih koji se vode kao nestali\nSvake godine hiljade ljudi na svijetu bude prijavljeno kao nestalo usljed ratnih sukoba, nasilja, migracija i prirodnih katastrofa. Međutim, ove brojke ne govore o stvarnim posljedicama i ljudima na koje ove situacije utiču. U pozadini svakog slučaja nestalog lica, nalaze se članovi porodice, ali i cijele zajednice koje pate zbog neizvjesnosti. Nestanak člana porodice ostavlja velike posljedice na ostatak porodice kako psihološke, tako socio-ekonomske ali i pravne. Stoga je rješavanje sudbine nestalih lica, kao i preveniranje razdvajanja porodica, podjednako važan sastavni dio humanitarnog rada, kao i obezbjeđivanje humanitarne pomoći, smještaja i medicinske njege, jer pravo porodice na jedinstvo predstavlja ljudsko pravo.\nKoliko je pitanje nestalih i razdvojenih lica značajno, govori i činjenica da su na 33. međunarodnoj konferenciji Crvenog krsta i Crvenog polumjeseca, države potpisnice Ženevskih konvencija, jednoglasno podržale Rezoluciju za uspostavljanje porodičnih veza uz poštovanje privatnosti i zaštite ličnih podataka ovih lica, a isto tako usvojile i UN rezoluciju 2474 u okviru Savjeta bezbjednosti kojom se pitanje nestalih lica uključuje u agendu zaštite civilnog stanovništva. Crveni krst pozdravlja usvajanje obje rezolucije i obavezuje se da će kroz svoj mandat i ulogu pružiti podršku kako korisnicima tako i državama u rješavanju pitanja nestalih lica i prevencije razdvajanja porodica.\nU prvoj polovini 2020. godine, Međunarodnom pokretu Crvenog krsta i Crvenog polumjeseca je prijavljeno 7300 nestalih lica od čega značajan procenat čine maloljetna lica.\nU okviru aktivnosti u Crnoj Gori, Crveni krst Crne Gore zajedno sa Međunarodnim komitetom Crvenog krsta Crne Gore je u prethodnoj godini pokrenuo 16 zahtjeva za traženje, razmijenio 4 porodične poruke, omogućio više od 750 telefonskih poziva u cilju uspostavljanja porodičnih veza. Osim aktivnosti na traženju nestalih lica, Crveni krst Crne Gore sprovodi pružanje psihosocijalne podrške porodicama nestalih, ali i edukaciju u cilju prevencije razdvajanja porodica u saradnji sa relevantnim državnim institucijama.\nPored toga, Crveni krst Crne Gore kao član Komisije za nestala lica Vlade Crne Gore, u neposrednoj saradnji sa Ministarstvom rada i socijalnog staranja, aktivno radi na pružanju podrške porodicama nestalih lica u sukobima na teritoriji bivše Jugoslavije, a ujedno ostvaruje saradnju i na regionalnom nivou kako bi se porodice dobile odgovore od sudbini njihovih članova porodica.\nHomeNovostiMeđunarodni dan nestalih Top of Page


15-08-2020 15:20 Izdvojeno Svet Region\nNakon što je Interpol ukinuo tri poternice koje su na zahtev Crne Gore bile raspisane za biznismenom Duškom Kneževićem i dvojicom osumnjičenih u predmetu "Državni udar", Aronom Šavivom i DŽozefom Asadom, britanski advokat Tobi Kedmen upozorava da bi zbog ovih povlačenja Interpol mogao prestati da prima dalje zahteve iz Podgorice.\nBrisanje Duška Knežević sa Interpolove poternice\nKneževićev advokat u Velikoj Britaniji Tobi Kedmen je kazao da je Interpol na sednici u julu ove godine uvažio njihov zahtev i argumente za povlačenje poternice koje je za odbjeglim biznismenom Crna Gora raspisala u februaru prošle godine.\n"Interpol je došao do jasnog zaključka da je ceo postupak politički motivisan i da predstavlja povredu procesnih ovlašćenja, odnosno zloupotrebu Interpola i da nije u skladu sa statutom i pravnim okvirom Interpola. To pokazuje da su crnogorske vlasti zloupotrebile svoja ovlašćenja kako bi targetirali nekoga ko se protivi trenutnom predsedniku i vlasti Crne Gore", navodi on.\nBivši operativac američke Centralne obaveštajne agencije (CIA) DŽozef Asad je pozvao Sjedinjene Države da odbiju zahtev Crne Gore za njegovo izručenje.\nAsad je direktor bezbednosne agencije registrovane u Abu Dabiju, Ujedinjeni Arapski Emirati, čiji je suvlasnik njegova supruga Mišel Asad, takođe bivša agentica CIA-e.\nPročitajte OVDE šta kažu najnovija istraživanja o Đukanoviću.


Za bezbednost dece u saobraćaju veliku ulogu imaju roditelji – Centar za informisanje Novi Kneževac\nPočetnaDruštvoZa bezbednost dece u saobraćaju veliku ulogu imaju roditelji\nredakcija 12. decembra 2019. 15. januara 2020. dečja auto sedištamoj svetpredavanje\nU Sali biblioteke u sredu 11. decembra dodeljena su besplatna dečja auto sedišta, a roditeljima je održana obuka za pravilnu upotrebu sedišta.\nČetrdeset novokneževačkih mališana od sada će se voziti u dečjim auto sedištima, dok će njihovi roditelji biti bezbrižniji znajući da su učinili korak više kako bi njihova deca bila bezbednija.\nPodatak koji su izneli predstavnici Agencije za bezbednost saobraćaja, da čak devedeset odsto roditelja koji poseduju dečje auto sedište ne ume pravilno da ga koristi, bio je jedan od povoda da se svim roditeljima kojima je na konkursu dodeljeno sedište održi i besplatna obuka za njegovu pravilnu upotrebu.\n-Mi poseban akcenat stavljamo na pravilnu upotrebu dečjih auto sedišta i upravo iz tog razloga se prvo radi i inisistira se na obuci roditelja za pravilnu upotrebu dečjih auto sedišta. Kroz neke statistike se pokazalo da jako veliki broj roditelja, koji imaju auto sedišta, koriste ih na nepravilan način, rekao je za portal CINK Radivoje Trifunović iz Agencije za bezbednost saobraćaja.\nOn je takođe naglasio da deca najčešće zadobijaju povrede u udesima koji se događaju na svakodnevnim kratkim relacijama, kao što su odlazak do vrtića, škole, ili prodavnice. Upravo u takvim situacijama, zbog blizine odredišta, roditelji ne obraćaju pažnju na vezivanje dece u auto-sedišta i time ih izlažu riziku.\n–Ono što želim da naglasim je da se broj dece koja su stradala u saobraćaju kao putnici nije smanjio i to je još uvek jedan alarm, da bez obzira što imamo dečja auto-sedišta ne koristimo ih pravilno i posebno to treba naglasiti, istakao je Trifunović.\nPraktični deo obuke održala je Milena Kostić iz Centra za promociju bezbednosti saobraćaja, pa su roditelji imali priliku da pokušaju da pravilno montiraju sedište prema uputstvima, a uz savete struče osobe.\nSedišta koja su dodeljena na konkursu namenjena su za decu od 9 do 36 kilograma, u periodu kada prerastu kategorije sedišta nula, nula plus i jedan. Dvadeset ovakvih sedišta poklonila je Agencija za bezbednost saobraćaja, dok je ostatak obezbedila lokalna samouprava. Predsednik opštine Novi Kneževac Radovan Uverić rekao je da je na konkursu bilo prijavljeno oko 130 roditelja, a da su prema kriterijumima, sedišta dodeljena najmlađoj deci, rođenoj u prošloj i tekućoj godini, jer će ih ona najduže koristiti.\nOznake:dečja auto sedištamoj svetpredavanje\nMlade sportistkinje dobile svoje mentorke


GALERIJA: Kiša prigušila grmljavinu motora u Kotor Varošu | Moj Kotor Varoš\nHomeKotor VarošGALERIJA: Kiša prigušila grmljavinu motora u Kotor Varošu\nGALERIJA: Kiša prigušila grmljavinu motora u Kotor Varošu\n03/09/2017 Moj Kotor Varoš Kotor Varoš 0\nDruga “Motorijada” održana je u Kotor Varošu i okupila pedesetak bajkera iz više gradova u BiH i okolnih zemalja.\nVeliki trud članova kotorvaroškog Moto-kluba “Orlovi”, koji je organizovao “Motorijadu”, pokvarila je kiša zbog koje su mnogi bajkeri otkazali dolazak u Kotor Varoš. Uprkos tome prisutni na Trgu palih boraca mogli su da vide zanimljive dvotočkaše uglavnom iz sportskog segmenta, a posebnu pažnju plijenila su dva “Harlija” pristigla iz Austrije.\nZbog lošeg vremena otkazan je i atraktivni defile učesnika “Motorijade” gradskim ulicama. Domaćini su za svoje prijatelje obezbijedili hranu, osvježenje i bogat muzički program, ali je pljusak u večernjim časovima pokvario planove pa je izveden samo mali dio predviđenog programa.\nGlavni cilj “Motorijade” je povećanje interesovanja javnosti i stanovnika Kotor Varoša za ovaj sport i hobi, ali i upotpunjavanje turističke ponude.\nKriminalci udarili u automobil sa Vučićem, uhapšene tri osobe\nĐoković tata po drugi put, djevojčici dao staro srpsko ime


Besplatni pregledi za građane – Radio Televizija Novi Pazar\nMay 25, 2018 May 25, 2018 Armin Saljic 1768 Views\nUdruženje građana Otvorena ruka realizuje akciju pružanja besplatnih medicinskih pregleda za građane. Volonteri iz medicinskog tima ove organizacije svakog petka, u periodu od 14 do 15 časova, pružaju ljekarsku pomoć u prostorijama udurženja.\nOvakve humanitarne aktivnosti prevnstveno su osmišljene zbog ljudi bez zdravstvenog osiguranja, ali i za sve koji imaju zdravstvenih problema. Besplatni pregledi, savjeti, terapije vrlo često i besplatni lijekovi očekuju sve one koji dođu da se pregledaju u prostorijama Otvorene ruke. Za mnoge pacijente ovo je pravo olakšanje, a pogotuvo za straije osobe.\n” Ovo što je organizovala Otvorena ruka je mnogo dobra stvar. Ne znam kome da se zafalim što pomažu siromasima i onima koji imaju malu penziju, na sve gledaju da pomognu na šta mogu “, kaže jedan od penzionera koji je došao da se pregleda.\nMedicinski volonteri iz Otvorene ruke ističu da se za ovu vrstu pomoći najčešće javljaju starije osobe i hronični bolesnici koji imaju ustaljene trepaije, dijebetičari, plućni bolesnici, kao i osobe koje imaju potrebu da redovno provjeravaju svoj pritisak.\n” Mi imamo i lijekove, dajemo im i terapiju. Takođe bilo šta što je vezano za medicinu, uvijek mogu ovdje nama da se obrate za savjet “ kaže jedan od volontera, dr Edina Hasanović,\nOvaj vid usluge koriste broni građani pa i oni koji žive u okolnim selima. Vrlo često ekipe “Otvorene ruke” posećuju stare i iznemogle osobe iz udaljenih sela kako bi im olakšali i ubrzali samu proceduru dolaska do ljekara.\n← Jusufović: Zbog Sejdovića na meti sve poštene Sandžaklije u Nemačkoj\nMediji o hapšenju Zukorlićevog finansijera →


pink.rs | Samo dva sata gledanja u ekran dnevno dovodi do poremećaja u ponašanju kod dece i razvoja OPASNOG sindroma\nRoditeljima je mnogo lakše da se izbore sa detetovim nestašlucima i drže ga zabavljenim kada ga puste da gledaju TV, ili mu daju da se igra sa tabletom i telefonom.\nIzvor: Dailymail.co.uk, Foto: Pixabay.com\nDeca koja provode sate gledajući u ekran svakoga dana mnogo su nestašnija kada napune 5 godina. Deca predškolskog uzrasta koja koriste smartfone, tablete i druge gedžete više od dva sata dnevno imaju 7 puta veće šanse da budu hiperaktivna i da obole od ovog sindroma. Vreme koje provode ispred ekrana ima značajan uticaj na detetov razvoj, pa istraživači upozoravaju roditelje da im ograniče vreme koje provode ispred istih.\nJedni ističu da je to vreme koje deca tako provode zapravo distrakcija od drugih zdravih aktivnosti, kao što je sport i spavanje. Pola sata i manje je optimalno vreme koje bi predškolska deca trebalo da provode ispred ekrana.\nU istraživanju je učestvovalo 2.400 porodica u kojima su deca bila dugo ispred ekrana imala problema sa ponašanjem. Najveći uticaj je primećen kod dece starosti 5 godina. Deca koja sa 3. godine provode sat vremena ispred ekrana, do 5. godine se to vreme poveća na 1,4 sata. Smanjenje vremena koje provodite ispred ekrana je bolje po zdravlje deteta nego li spavanje.\nDeca koja su gledala u ekran više od 2 sata dnevno u 65 odsto slučajeva spavaju manje od 10 sati dnevno pa tako gledanje u ekran smanjuje vreme koje deca provode u spavanju. Nedostatak spavanja može da uspori rast mozga i tako postane predispozicija za razvoj nekih zdravstvenih problema u budućnosti.\nDeca koja provode više vremena baveći se sportom imaju manje šanse da razviju probleme sa ponašanjem. Na roditeljima je da deci organizuju kvalitetno vreme i smanje vreme koje su deca izložena ekranima.\nStručnjaci apeluju na roditelje da deci ne dozvoljavaju da duže od pola sata provode ispred ekrana.


Novi Zakon o elektronskom dokumentu, elektronskoj identifikaciji i uslugama od poverenja u elektronskom poslovanju izjednačio je elektronski dokument sa papirnim. Koje benefite će to doneti građanima, privredi i državi, pogledajte u infografiku.\nŠta je sve elektronski dokument, koje su njegove prednosti u odnosnu na papir i kakve će koristi imati građani, privreda i javna uprava od masovnije primene i razmene e-dokumenata? O ovim temama govore Jelena Bojović, Direktorka za pravnu reformu u NALED-u, Dragana Ilić, Koordinatorka Saveza za e-upravu NALED-a i Đorđe Vukotić, ekspert u oblasti regulatorne reforme.\nUsluge od poverenja u elektronskom poslovanju se zasnivaju na tome da pružalac usluge garantuje verodostojnost pojedinih podataka.\nO tome koje usluge predviđa novi Zakon o e-poslovanju, kako će njihova primena olakšati komunikaciju između učesnika u poslovnim transakcijama, pred kakve izazvove stavlja privredu i kakve joj mogućnosti nudi saznajte od Milana Dobrijevića, rukovodioca grupe za digitalnu agendu u Ministarstvu trgovine, turizma i telekomunikacija, eksperta u oblasti e-poslovanja Nebojše Vasiljevića i Borisa Damjanovića, šefa radne grupe za e-dokument i e-potpis u savezu za e-upravu NALED-a.\nPružaoci usluga od poverenja\nPotpis na papirnom dokumentu ne garantuje autentičnost i integritet podataka, odnosno ko zaista stoji iza potpisa i da sadržaj nije menjan nakon potpisivanja, dok elektronski potpis pruža taj vid sigurnosti. Koje su još prednosti e-potpisa, gde se sve korist i ko ga izdaje objašnjavaju koordinatorka Saveza za e-upravu NALED-a Dragana Ilić, Nebojša Vasiljević - ekspert u oblasti e-poslovanja, Zvonko Obradović, direktor Agencije za privredne registre i Milan Dobrijević, rukovodilac grupe za digitalnu agendu u Ministarstvu trgovine, turizma i telekomunikacija.


MAŠTATE O POKRETANJU SVOG BIZNISA? Ovih 5 saveta će vam pomoći da u tome uspete\n04.10.2020. 18:52h 04.10.2020. 18:52h\nDa li maštate o tome da jednog dana pokrenete sopstveni biznis i postanete uspešan preduzetnik? Ako je tako, u nastavku pronađite 5 saveta koji će vam pomoći da ostvarite svoj san.\n1. Razmišljajte kao prodavac\nJedna od najvažnijih karakteristika koju ćete morati da izgradite baveći se preduzetništvom jeste mentalitet prodavca. U pitanju je sposobnost da u svakom trenutku možete da prodate bilo šta. Sigurno ste čuli da se za onoga ko je majstor prodaje kaže: „I Eskimima bi sneg prodao”. Upravo takve sposobnosti ubeđivanja ima svaki uspešan preduzetnik.\nJer uspešan preduzetnik ne prodaje samo proizvode ili uslugu, već i svoje samopouzdanje, viziju i ideje. Zato se trudite da razmišljate kao prodavac, delujte ubedljivo i budite puni samopouzdanja.\nVažno je da znate da uspešan preduzetnik nikad ne ostavlja svoj posao nedovršen. Zato morate da budete osoba koja nikad neće stati iza projekta dok ne bude doveden do savršenstva, ali će uvek završiti projekat.\nŽelja za savršenstvom, ali i sposobnost da se posao završi jesu dve važne osobine preduzetnika.\n3. Naučite da donosite prave odluke\nKada počnete da se bavite preduzetništvom, bićete prinuđeni da stalno donosite bitne odluke. Zato morate da istrenirate svoje instinkte, koji će vam u tome pomoći.\nNajvažnije je da pre donošenja važne odluke procenite da li ste dobili dovoljno informacija koje bi trebalo da vam pomognu u proceni. S druge strane, u pojedinim situacijama, prenatrpanost informacijama može da utiče podjednako loše na donošenje odluka kao i nedovoljna informisanost. Zbog toga je veoma bitno da dobro procenite trenutak kada ste spremni za donošenje prave odluke.\n4. Budite preduzetnik od poverenja\nUspeh u preduzetništvu možete postići samo ako budete verovali svojim idejama, ali i ostalim kolegama. Kada ukažete poverenje zaposlenima u vašoj komaniji, zauzvrat ćete dobiti motivisane radnike, koji žele da pokažu svoj potencijal.\nPored toga, zaposleni u koje imate poverenja biće mnogo slobodniji da daju nove predloge i ideje koje mogu znatno unaprediti kompanijske procedure i poslovanje.\n5. Isplanirajte svoje radno vreme unapred\nIzreka „vreme je novac” posebno je primenljiva u preduzetništvu. Ukoliko pokrenete određeni biznis bez konkretnog plana i jasno definisane liste prioriteta, može vam se desiti da radeći sve odjednom rasipate vreme na svakom koraku.\nSa druge strane, precizno planiranje radnog vremena dovešće vas do veće produktivnosti i mnogo lakšeg puta do uspeha.\nPreduzetništvo je oblast u kojoj su nove ideje i entuzijazam uvek potrebni. Upravo zbog toga je to mesto za poletne mlade ljude. Pored snažne volje i navedenih sposobnosti za put do vrha, potrebno je pre svega kvalitetno obrazovanje. Obuka za preduzetnika je pravi izbor za sve one koji ne žele da prve lekcije uče praveći greške, već ugledajući se na svoje mentore i prolazeći kroz proces pokretanja biznisa pod njihovim nadzorom.


Jačanje uloge žena u promociji mira i saradnje u regionu Zapadnog Balkana kroz izgradnju kapaciteta i obrazovanje – Centar za podršku lokalnog i regionalnog razvoja\nProjekat u trajanju od 6 mjeseci podržan je od strane Fonda za Zapadni Balkan, sa sjedištem u Tirani. Opšti cilj projekta je doprinos regionalnoj saradnji i jačanje regionalne kohezije u regionu Zapadnog Balkana. Osim, toga specifični cilj projekta je da doprinese jačanju ženskog aktivizma i učešću žena u procesu pomirenja u regionu Zapadnog Balkana kroz saradnju i edukaciju.\nKljučne aktivnosti na projektu obuhvatiće pripremu radova na sledeće teme: Rodni koncepti: razumijevanje rodnih uloga, njihove internalizacije i mjesta u društvenom okruženju; Žene kao donosioci odluka: istorijski i sociološki aspekti žena u donošenju odluka, istraživanje uloge žene u društvu i politici; Prepreke za vidljivost i učešće žena: istraživanje izazova i identifikovanje strategija za rušenje barijera i efikasno učešće u društvenom životu; Žene kao nosioci interkulturnih vrednosti: istorijski, sociološki i psihološki aspekti interkulturne i regionalne saradnje, uloga žene u uspostavljanju i nošenju interkulturnih vrednosti; Žene i obrazovanje – Kako obrazovanje sažima žene.\nNa Regionalnoj konferenciji koja je planirana u proljeće 2021. godine učestvovaće preko 50 žena iz Crne Gore, Srbije, Bosne i Hercegovine, Albanije, Sjeverne Makedonije i Kosova.


Veliko interesovanje građana za prelazak na solarnu energiju - Radio Televizija Novi Pazar\nVeliko interesovanje građana za prelazak na solarnu energiju\nSeptember 15, 2020 September 15, 2020 Mina Jovicic 325 Views\nU Hastech kompaniji danas je održana prezentacija o značaju solarne energije. Prezentaciju je održala ukrajinska firma Abisolar koja proizvodi solarne panele. Prisutni su bili u mogućnosti da čuju i vide zašto je solarna energija bolja i jeftinija za korišćenje od električne energije.\nSolarni sistem energije se koristi u svim evropskim zemljama, a poslednjih godina postaje sve popularniji i kod nas. Tim povodom danas je u Hastech kompaniji održana prezentacija o benefitima ove energije. Ukrajinska firma Abisolar koja proizvodi solarne panele Novopazarcima je predstavila na koji način obnovljiva energija može biti pogodna pogotovo za ljude koji imaju vikendice, ali i preduzeća. “Po mom mišljenju i onome što sam video mogu reći da ste vi sada na početku izgradnje solarne mreže, što je dobro jer vaša zemlja i grad imaju dobre uslove.Izgradnjom solarnog sistema uštedećete električnu energiju koja se previše konzumira u Srbiji, a korišćenje ove vrste energije takođe će omogućiti pojedicima i kompanijama da višak proizvedene energije prodaju. Takođe, postoje i firme koje ne žele da koriste električnu energiju, već izrazito žele da konzumiraju energiju proizvedenu solarnim putem, tako da je ovaj sistem prava stvar za njih”, istakao je regionalni menadžer za Evropu Oleksandar Piskun.\nOva vrsta energije bila je velika nepoznanica građanima, pa su sa pažnjom pratili današnje predavanje, a većina njih već ozbiljno razmišlja o kupovini panela koji će im pomoći i da uštede, ali i smanje potrošnju električne energije u isto vreme.\nDirektor Hastech kompanije Dženis Hasanović nada se da će solarni sistem zaživeti u Novom Pazaru i ističe da na ovaj način građani mogu da se obezbede energijom i leti i zimi. On još dodaje da se svetlost najbolje odbija od bele površine (snega) tako da je proizvodnja energije mnogo veće u zimskom periodu nego u letnjem.\nOni koji finansijski nisu u mogućnosti da obezbede solarne panele postoje ugovori sa Erste i Unikredit bankama, koje daju posebne kredite na njih, dodao je Hasanović\nZa sada je veliko interesovanje raznih firmi sa teritorija Novog Pazara, Tutina i Sjenice za prelazak na solarnu energiju, a oni koji se i odluče na to dobijaju 25 godina garancije na sve solarne panele.\n← Radionice medijske pismenosti\nKostić: Sve ide po planu →


U Kragujevcu obeležen Međunarodni dan mladih - iKragujevac\nU Kragujevcu obeležen Međunarodni dan mladih\nsubota, 12 avgust 2017 20:59\nKrucijalni zadatak svake odgovorne lokalne samouprave je podrška omladini, rekao je Nikezić, čestitajući predstavnicima udruženja i omladinskih organizacija Međunarodni dan mladih. Kako bi unapredili položaj mladih grad Kragujevac je u poslednjih godinu dana organizovao niz edukativnih, kreativnih, sportskih i zabavnih aktivnosti. Kroz manifestaciju “Leto u gradu za decu i mlade“ besplatne škole plivanja, vaterpola, košarke, odbojke na pesku prošloje preko 500 dece i omladine.\nOrganizovane su obuke za započinjanje sopstvenog biznisa, tribine o bezbednosti u saobraćaju, kao i besplatni kursevi italijanskog, španskog, nemačkog i znakovnog jezika tokom cele godine. U saradnji sa Univerzitetom organizovana je studentska praksa u preduzećima i ustanovama čiji je osnivač Grad, a radi usavršavanja i unapređenja znanja, predstavnici lokalne samouprave koji rade sa mladima bili su aktivni učesnici mnogih seminara i konferencija.\nNa današnji dan pre godinu dana, glavni problem naših mladih sugrađana bio je nedostatak prostora, gde bi mogli da osmišljavaju i promovišu programe omladinske politike. Obećanje koje je tada dato ispunjeno je i pre mesec dana otvoren je Omladinski klub Kragujevac, istakao je Nikezić i dodao da će lokalna saouprava nastojati da i u narednom periodu pomaže mlade u gradu.\nO omladinskom aktivizmu i volonterizmu koji su usmereni na različite društvene pojave i probleme, govorili su Bojan Beronja iz organizacije Mladih istraživača Srbije, Branko Ratković predstavnik udruženja Interaktiv i Luka Ljubisavljević iz Omladine JAZAS-a Kragujevac.\nInače, povodom Međunarodnog dana mladih u Malom likovnom salonu, danas je otvoren izložba “Kragujevac očima mladih“.


Žele intenzivniju saradnju u oblasti turizma, energetike i poljoprivrede\nCrna Gora i Ukrajina dijele evropski sistem vrijednosti i žele intenzivnije da sarađuju u oblasti turizma, energetike i poljoprivrede, saopšteno je u toku susreta gradonačelnika Prijestonice Cetinje Aleksandra Kašćelana i otpravnice poslova u ambasadi Ukrajine u Crnoj Gori Natalije Fijalke.\nSagovornici su ocijenili da je saradnja dvije zemlje dobra i sadržajna, te da je u tom kontekstu važan i doprinos koje daju lokalne zajednice. Posebno su istakli Protokol o saradnji između Cetinja i ukrajinskog grada Harkiva, navodeći da je nedavno u oba grada obilježena desetogodišnjica od njegovog potpisivanja.\nVažan doprinos uspostavljanju čvršćih veza između dvije zemlje, kako su pojasnili, daje i redovna avionska linija između Ukrajine i Crna Gore.\nGradonačelnik Kašćelan upoznao je sagovornicu o potencijalima za investiranje u oblastima malog i srednjeg biznisa, turizma, energetike, a posebno u obnovljive izvore energije. Kazao je da je Prijestonica zainteresovana i za projektnu saradnju sa ukrajinskim gradovima, kao i za potencijalne grant šeme u oblastima od zajedničkog interesa.\nFijalka je navela da joj je drago što se, nakon brojnih izazova sa kojima su se obje zemlje susrele u toku pandemije koronavirusa, život polako vraća u normalu i obnavljaju poslovne i lične veze.\n„Korona nam je zatvorila jedna i otvorila druga vrata. Uspostavljena je direktna avionska linija između naše dvije zemlje, pa su ukrajinski turisti prvi put boravili u Crnoj Gori u toku zime i odavde ponijeli veoma lijepe utiske“, kazala je ona.\nFijalka se nada da će naredne godine više turista iz Ukrajine odmarati u Crnoj Gori, dodajući da je ukrajinski energetski sektor prilično razvijen te da bi mu potencijali Prijestonice u toj oblasti mogli biti interesantni.


OO SNS Kuršumlija osudio nasilne demonstracije - Top Novosti\nNaslovna Kuršumlija OO SNS Kuršumlija osudio nasilne demonstracije\nOO SNS Kuršumlija osudio nasilne demonstracije\nOpštinski odbor SNS Кuršumlija najoštrije osuđuje nasilničko ponašanje huligana koji protestuju.\nSvim građanima Srbije je jasno da cilj ovako nasilnih protesta nisu mere koje država sprovodi u borbi protiv virusa. Protestanti nisu govorili o koroni, jer ih ne zanima zdravlje naših građana, niti borba naših lekara, niti naš zdravstveni sitem kao ni pomoć policije građanima, jer tu istu policiju protestanti napadaju kamenicama i noževima.\nJasno se vidi da su ovi protesti politički motivisani, kako bi oslabili položaj Srbije pred važne razgovore o budućnosti naše države, koje će predsednik Vučić imati narednih dana. Još jedan od razloga ovih protesta jeste skretanje pažnje sa ubedljive pobede i rekordne podrške koju je lista Aleksandar Vučić-za našu decu. osvojila na održanim izborima. Ovakvi protesti su podržani od svih onih koji Srbiji ne žele dobro, među njima su određeni mediji, političari ali i neki strani faktori. Protesti nesumnjivo nanose ogromnu štetu predstojećim razgovorima ali smo sigurni da će predsednik Vučić predstavljati Srbiju na najbolji mogući način.\nIzbori su završeni i većina građana se izjasnila šta je budućnost Srbije i ko će nas u toj budućnosti predstavljati, a pokušaji da se ide protiv volje građana nikada neće uspeti!\nMi se zalažemo za pristojnu i modernu Srbiju, za pristojnu i modernu Кuršumliju koja će ići napred za šta smo se trudili u prethodnom periodu i trudićemo se i dalje, navodi se u saopštenju OO SNS Kuršumlija.


Različite reakcije na doživotnu robiju Karadžiću » pressing.ba\nSud u Hagu osudio je Radovana Karadžića na doživotnu robiju!\n20.03.2019 u 15:15\nŽalbeno vijeće Međunarodnog rezidualnog mehanizma za krivične sudove u Hagu proglasilo je Radovana Karadžića krivim za genocid u Srebrenici.\nRatni komandant u Srebrenici Naser Orić o presudi je rekao:\n- Karadžić jeste zaslužio da trune u zatvoru. Iako nikad nisam komentirao odluke Suda i sudija, moj stav je da Karadžićeva doživotna robija ne predstavlja izraz pravde, prosto što ovaj zločinac nije osuđen za zločine genocida u drugim bh. općinama, gdje su se događale masovne egzekucije Bošnjaka i Hrvata, posebno u Prijedoru, kao i to da Srbija nije obuhvaćena udruženim zločinačkim poduhvatom. Mislim da je ovdje svjestan propust Tužilaštva koje, iz čudnih razloga, nije ponudilo dokaze za genocid u 6 bh. općina, posebno dokaze za učešće Srbije u udruženom zločinačkom poduhvatu pod čijim su se vojnim i političkim pokroviteljstvom događali svi zločini u BiH pa i genocid u Srebrenici. Ovo ide na obraz Tužilaštva, ali i naših "mudraca" koji su dozvolili da se Tužilaštvo u Hagu tako ponaša - kazao je Orić.\nŽeljko Komšić je o presudi Karadžiću rekao:\n- Podsjećam da je i presudom Međunarodnog suda pravde iz Haga još 2007. godine utvrđeno da su institucije Republike Srpske osmislile, organizirale i provele djela genocida i ratnih zločina u BiH. Imajući sve navedeno u vidu presuda Karadžiću je istovremeno i presuda njegovoj ideologiji na čijim temeljima danas pojedine etničke politike nastoje djelovati u političkom prostoru BiH.\n- Presuda je skandalozna i izrečana je u skladu sa najgorom tradicijom Tribunala i predstavlja kontinuitet. Presuda je zasnovana na lažnim svedočenjima, nametnutim činjenicama. Očigledno je da su presudu doneli nekompetentni ljudi, ljudi koji nemaju nikakve moralne kvalitete, rekao je Vojislav Šešelj.\nO presudi je ovo rekao predsjednik SDS-a Vukota Govedarica.\n- Ovakvim kaznama nastoji se udariti trajni pečat odgovornosti Srba za građanski rat u BiH. Očigledno je da postoji tendencija da ova presuda Karadžiću bude čak i politički zloupotrebljena kao presuda srpskom narodu i Republici Srpskoj.


VojvodinaCafe - Loša utakmica u Novom Sadu, odluka pada u Beogradu\nVest objavljena: 27.04.2017 12:41\nFudbaleri Vojvodine i Partizana odigrali su nerešeno bez golova u prvoj utakmici polufinala Kupa Srbije. Na novosadskom ’Karađorđu’ viđen je jedan od najneinteresantnijih mečeva Vojvodine i Partizana, pa će se o finalisti odlučivati u Beogradu. Revanš je na programu je 10. maja na stadionu u Humskoj, dok se finale igra 27. istog meseca na ’Karađorđu’.\nPrvih 45 minuta nije donelo ništa osim jedne prilike za Nikolu Trujića, koji se u 34. minutu zbunio kada je izašao ispred protivničkog gola i nije izvukao ni korner.\nKoliko su gosti bili jalovi pokazuje podatak da su tek u finišu uputili prvi šut u okvir gola, a pokušao je Tavamba. U drugom delu obe ekipe igrale su nešto oštrije, Everton je morao da bude zamenjen zbog povrede, a opet su Novosađani bili bliži pogotku.\nNajbliži u 64. minutu kada su pokušali Planić i Paločević nakon kornera, ali je Milenković odlično izblokirao. Usledilo je koškanje Planića i Leonarda, obojica su dobila po žuti karton zbog udaranja, ali je duel završen bez većih incidenata.


Inicijativa: Nastavlja se trend rasprodaje javne svojine - Beograd - Dnevni list Danas\nPočetna » Beograd » Inicijativa: Nastavlja se trend rasprodaje javne svojine\nInicijativa Ne davimo Beograd izjavila je danas da se prodajom prostora koji je godinama bio korišćen kao Savez slepih i slabovidih na Vračaru nastavlja „trend rasprodaje javne svojine“.\n0Piše: FoNet 14. januara 2021. 12.01 Izmenjeno: 12.05\nKako je saopšteno, posle niza prodaja imovine grada Beograda, kao što je Palata „Beograd“ i Centar „Sava“, na redu je još jedna prodaja gradske imovine.\n„Prodaje se prostor od 43 kvadratna metra po početnoj ceni od 90.300 evra u Sazonovoj ulici broj 28 na Vračaru, za koji je pre neki dan oglašeno javno nadmetanje na sajtu Grada Beograda“, navedeno je u saopštenju.\nSavez slepih i slabovidih neko vreme nije uspevao da obezbedi sredstva za plaćanje tog prostora, pa je bilo prinuđeno da se iseli iz tog prostora, te inicijativa Ne davimo Beograd zahteva da se „javna dobra čuvaju da bi služila građanima Beograda“.\n„Evidentno je da brojnim udruženjima građana, penzionera, komšijskim inicijativama, organizacijama i pojedincima nedostaje prostor za okupljanje, druženje, smeštaj, rad i prezentaciju programa u različitim oblastima, od kulture, preko socijalne zaštite do obrazovanja i sporta“, navedeno je.\ninicijativa Ne davimo Beograd, Javna svojina, rasprodaja


četvrtak, 22. jun 2017. 18:00h\nU Domu omladine u Pančevu u četvrtak, 22. juna od 18 časova naši sugrađani imaće priliku da čuju više o Rok kampu za devojčice, koji se prvi put održava u ovom regionu krajem avgusta.\nOvako je bilo pre dve godine u Pančevu u školi za bubnjarke B.Radovanović\nRok kamp za devojčice, prvi takve vrste u Srbiji i u celom regionu održaće se od 21. do 27. avgusta na Avali kod Beograda.\nDevojčice uzrasta od 10 do 14 godina iz svih delova Srbije mogu se prijaviti za učenje i usavršavanje sviranja bubnja, gitare, bas gitare ili klavijatura. Svoje nove veštine pokazaće na zajedničkom nastupu na otvorenoj sceni odmarališta “Šuplja stena” na Avali kod Beograda 27. avgusta.\nPrijava je jednostavna i sastoji iz tri dela: popunjavanja formulara, snimanja kratkog videa u kojem se devojčica ukratko predstavi i potpisivanja saglasnosti roditelja. Takođe, moguće je i prijaviti devojčicu na licu mesta u četvrtak. Ceo tekst konkursa nalazi se na sajtu www.femix.info gde će biti objavljen i spisak odabranih učesnica.\nPrvi Rock 'n' Roll Camp for Girls osnovan je u Portlandu pre više od 15 godina. Svetska Girls Rock Camp asocijacija okuplja 86 kampova na 5 kontinenata i očekuje se da će i kamp u Srbiji uskoro postati deo ove svetske mreže. Oni prate i podržavaju pokretanje Rok kampa za devojčice u Srbiji, a posebnu podršku daje evropski komitet ove svetske asocijacije, kao i koleginice iz švedske mreže rok kampova za devojčice Popkollo.\nDatum: četvrtak, 22. jun 2017.\nškola za bubnjeve


EU raspravlja o datumu: Decembar, januar ili čak oktobar : Nadlanu.com\nEU raspravlja o datumu: Decembar, januar ili čak oktobar\nObjavljeno 24. jun 2013. / 19:12:47\nDve članice EU su za "oštar stav" Unije kad je u pitanju sprovođenje sporazuma Beograd-Priština, o čemu je ministre izvestila visoka predstavnica EU Ketrin Ešton.\nSavet ministara EU sutra treba da usvoji zaključke za Evropski savet koji donosi konačnu odluku. U nacrtu zaključaka se "preporučuje pokretanje pregovora" sa Srbijom o članstvu, kao i zaključenje sporazuma o pridruživanju s Kosovom.\nŠefica italijanske dipolatije Ema Bonino, koja je ranije napustila zasedanje, rekla je novinarima da Italija traži da se odmah utvrdi datum pregovora sa Srbijom, bez obzira bilo to na jesen ili krajem godine, ali je naglasila da to mora biti konačno i da se ne može ponovo razmatrati to pitanje kasnije na jesen.\nPrema izvorima zasedanja, dve zemlje EU koje ne priznaju Kosovo imaju ograde prema sporazumu s Kosovom, a jedna od njih, Španija, stavila je do znanja da taj sporazum može potpisati Evropska unija, a da Madrid to neće učiniti jer ne priznaje nezavisnost Kosova.\nŠpanski zvaničnici su predočili da sporazum s Kosovom mora biti "sui generis", jedinstven i da se takav sporazum ne može ponovo sklapati s nekom trećom stranom.\nNemački izvori su precizirali da je stav nemačkog parlamenta neophodan za stav kako ministra Gida Vestervelea, tako i kancelarke Angele Merkel, koja zajedno s ostalim šefovima država ili vlada EU treba da usvoji konačnu odluku o početku pregovora sa Srbijom i Kosovom.\nMoguće je da sutra Vestervele prihvati zaključke Saveta ministara uz napomenu da će konačan stav Berlina biti određen zavisno i od zaključka Bundestaga. Vestervele je rkeao da Srbija i Kosovo pokazuju volju i energiju da primene sporazum o normalizaciji odnosa i da je ta činjenica opšte priznata.\n"Vidimo da Srbija i Kosovo zaista pokušavaju da sprovedu ono što je odlučeno na političkom nivou i želeo bih da to otvoreno priznam", istakao je on.


Makron i penziona reforma — dobio jednu bitku, ali još ništa nije gotovo - 27.01.2020, Sputnik Srbija\nViše od 50 dana sindikalnih protesta koji su potresali Francusku zbog reforme penzionog sistema nisu uspeli da unište radikalni plan francuskog predsednika... 27.01.2020, Sputnik Srbija\nUstupak sindikatima učinjen je pred kraj prošle godine, kada je premijer Eduar Filip rekao da će se plan reforme primenjivati samo na Francuze rođene 1975. godine i dalje.\nKako je rekao Filip — minimum godina neophodnih za penziju ostaće 62, ali radnici za punu penziju morati da rade do 64 godine života.\nMere će početi da se sprovode za nove radnike koji ulaze na tržište rada 2022. godine, što je i poslednja godina mandata predsednika Makrona.\nMinimalna penzija od 1.000 evra mesečno važiće za one koji su radili ceo svoj život, a oni koji obavljaju opasne poslove zadržaće beneficije prilikom penzionisanja.\nPenziona reforma ne znači da je sve gotovo\nIpak, kako ocenjuje portal „Politiko“, nagodba Vlade i sindikata ne znači da je sve gotovo i da se protesti neće nastaviti, a pitanje je da li će Makron imati koristi na narednim izborima od hrabrog, ali nedovoljno dobro objašnjenog i omraženog plana reforme.\nPredsednik Foruma za strateške studije Instituta društvenih nauka doktor Neven Cvetićanin smatra da je Makron učinio hrabar potez, pokušavajući da „podesi penzioni sistem savremenim uslovima“.\n„Makron se suočio sa dosta velikim otporom sindikata, koji su tradicionalno jaki u Francuskoj, ali on, i pored toga, ne odustaje. Poneo se državnički. Očigledno je da želi da pokaže neku vrstu političkog karaktera u ovoj igri“, kaže on.\n„Sa druge strane, sindikati rade svoj posao, boreći se za svoje privilegije“, konstatuje Cvetićanin i dodaje da će se tek videti da li će se nastaviti period konfrontacije:\n„Ili ćemo imati neku vrstu društvenog dogovora, kao kada je Makron pre godinu i po dana, kada su bile najveće demonstracije žutih prsluka, doneo nekoliko ekonomskih mera koje su urodile plodom“.\nMakronu zameraju da ni on ni premijer nisu dovoljno dobro predstavili suštinu reforme, a za Slobodana Zečevića sa Instituta za evropske studije to je danak neiskustvu.\n„U mnogim situacijama Makron i njegova administracija deluju prilično neiskusno. To se oseća i u oblasti spoljne i unutrašnje politike. On je mlad, bez mnogo političkog iskustva, nije imao normalnu karijeru francuskih političara, koji moraju da prođu izborne jedinice i da dobiju podršku na svoje ime. On je preskakao stepenice. Pravljeno je dosta grešaka u toj penzionoj reformi“, kaže Zečević za Sputnjik.\nDodaje da ima i drugih kontradiktornih poteza u njegovoj politici i podseća da se Makron nalazi na udaru kritika nemačke kancelarke Angele Merkel zbog politike evropskih integracija.\nPortal „Politiko“ navodi da ljudi iz krugova bliskih Makronu kažu da je on potpuno uveren da će penziona reforma biti za njega plus, kada se nađe na pragu novog izbornog ciklusa. Ta kalkulacija bi mogla da padne u vodu ukoliko se protesti ipak nastave i ako njegov rejting padne.\nCvetićanin kaže da francuski predsednik, očigledno, sada na polovini mandata završava najteže poslove.\n„Možda njegova sigurnost potiče od toga što je uveren da je stvar, dugoročno gledano, za državu korisna, jer su reformu penzionog sistema odavno uradile druge evropske i svetske zemlje. Ovaj 21. vek je takmičenje među nacijama i čini se da državnici poput Makrona to shvataju“, ocenjuje Cvetićanin.\n„Makron igra na dva terena — počeo je niz reformi na unutrašnjem planu, a takođe želi da se predstavi kao sveevropski lider“, kaže Cvetićanin, ali skreće pažnju da je teško prognozirati šta će se dogoditi u vremenu kada rejtinzi vodećih političara mogu da padnu preko noći posle nekog nemilog događaja.\n„Ne znamo šta će se dešavati na širem geopolitičkom planu narednih godina da bismo maksimalno kredibilno mogli da prognoziramo“, kaže on.\nZečević se slaže da je u ovom trenutku teško reći kako će se reforma penzionog sistema odraziti na šanse Makrona za novi mandat, ali ako ga nešto bude ugrozilo, to će pre biti, kako kaže — sticaj više okolnosti.\n„Ne verujem da to može da se desi samo zbog penzione reforme, jer on tu ima određeni legitimitet, može da kaže — najavljivao sam je, predložio biračima, vi ste glasali za mene i ja sada imam slobodu da primenim tu reformu“, objašnjava Zečević.


PROSLAVA BOŽIĆA PO GREGORIJANSKOM KALENDARU: Aleksandar Vučić uputio vernicima čestitke : Nadlanu.com\nPROSLAVA BOŽIĆA PO GREGORIJANSKOM KALENDARU: Aleksandar Vučić uputio vernicima čestitke\nObjavljeno 25. dec 2017. / 11:00:21\nBegoradski nadbiskup Stanislav Hočevar Božićnu poslanicu posvetio je savremenom dobu koje je usmereno ka uživanju i posedovanju dok se suštinske vrednosti odbacuju.\n- U svim zajednicama u kojima Bogo-Čovek Isus nema više središnje mesto, tamo, što je posledica, niko i ništa nema svoje pravo mesto ili ulogu. U takvim svetovima današnjeg mentaliteta mogu da budu jednako odbačena tek začeta deca, migranti, izbeglice i svi oni koji nemaju visoki društveni položaj - rekao je Hočevar.\n- Čovečanstvo, pogotovo zapadne elite, toliko se bore da nigde u javnosti ne bude pomenut Bog, a potom ti isti ljudi čine sve da bi sami bili sveprisutni u medijima - kaže Hočevar.\nOn je u svojoj Poslanici rekao da duhovni intezitet slavljenja Božica postaje lakmus-papir naše civilizacije, a nacin slavljenja ovog praznika ukazuje na to kakva ce nam biti buducnost.\n- Stoga ćemo učiniti sve, a upravo na to pozivam sebe i vas, da nađemo mesta za Bogo-čoveka Isusa i u svom razumu i u svom srcu. On treba da se rodi sada i ovde - u našim srcima, u našim međusobnim odnosima, u konkretnoj društvenoj pravdi, u pravom pomirenju medu našim narodima i državama - rekao je Hočevar.\nNAJVEĆA ŽIVOTNA AVANTURA MOŽE DA POČNE: Andrej Maričić sa…\nPROSLAVA U DOMU RIJALITI ZVEZDE: Aleksandra Subotić sa…\nPoželeo je da svi ljudi budu srećni, blagosloveni i puni nade.\nNadbiskup je čestitao Božić i patrijarhu Irineju rekavši da propovedajući Isusa Hrista dve crkve preuzimaju veliku istorijsku odgovornost da "svi njegovi" budu uistinu "jedno" u Njemu.\n- Predsednik Srbije Aleksandar Vučić uputio je danas božićnu čestitku beogradskom nadbiskupu Stanislavu Hočevaru i drugim poglavararima, sveštenstvu, redovništvu, monaštvu i verncicima, koji Božić slave po Gregorijanskom kalendaru - saoštila je pres služba Predsednika.\n- U svetlosti Rođenja Bogomladenca Hrista, svim građanima Srbije koji Božić proslavljaju po Gregorijanskom kalendaru, želim da se ljubav i mir usele u njihova srca i njihove domove i da najradosniji hrišćanski praznik proslave u sreći i blagostanju - naveo je predesednik Srbije.\n- Neka nas ovaj praznik podseti da su međusobno uvažavanje, poštovanje i razumevanje vrednosti koje nas ujedinjuju i spajaju - dodao je Vučić u čestitki.\nAleksandar Vučićbožićstanislav hočevar


Bojadžić: Lokalne uprave da pomognu oporavak ekonomije - Radio Tivat\n10 апр Bojadžić: Lokalne uprave da pomognu oporavak ekonomije\nPosted at 07:32h in Zdravlje\tby\tDragan Popadic\nEpidemija korona virusa, pored problema i opasnosti koje ima po zdravlje građana, će proizvesti jako negativne posljedice i po ekonomiju, BDP, javne prihode, a time i na rad i funkcionisanje lokalnih uprava – kaže za Pobjedu generalni sekretar Zajednice opština Refik Bojadžić.\nU komunikaciji sa predsjednicima opština, izražen je jedinstven stav da one u ovoj situaciji treba da ponesu dio tereta i pomognu oporavak ekonomije .Na osnovu prijedloga iz opština, kaže on, zaključeno je kako je na ublažavanje posljedica, potrebno djelovati u tri pravca.\nPrvo, same opštine treba da preispitaju politike i definišu prioritete u skladu sa novonastalom situacijom, uz maksimalRefik Bojadžić nu racionalizaciju svih vidova potrošnje i preusmjeravanje raspoloživih resursa na sanaciju posljedica epidemije po ekonomiju i socijalnu situaciju.\nDrugi pravac je pomoć opština privrednicima i preduzetnicima koji su pogođeni mjerama Nacionalnog koordinacionog tijela za zarazne bolesti kroz oslobađanje obaveza po osnovu određenih taksi, naknada i zakupnine za period od tri mjeseca i odlaganje plaćanja poreskih obaveza za isti period – navodi Bojadžić.\nPo njegovim riječima treći pravac podrške privrednim društvima, preduzetnicima i građanima na sanaciji posljedica uzrokovanih epidemijom korona virusa podrazumijeva pomoć države, banaka i Investiciono razvojnog fonda opštinama i opštinskim komunalnim službama kako bi se obezbijedila likvidnost i njihovo funkcionisanje u periodu trajanja krize. Zajednica opština, kaže Bojadžić, pripremila je prijedlog mjera za sanaciju ekonomske krize i dostavila ih Vladinoj radnoj grupi.


Evo zbog čega muškarci obožavaju dlake na grudima - Muški magazin - trendovi, fitness, lifestyle, saveti, devojke... `\nČesto se pokreće diskusija o tome da li su dlake na grudima privlačne ili ne i da li bi mušakrci trebalo da ih briju. Iako postoje oni muškarci koji ne podnose dlake na grudima, većina je onih koji ih obožavaju i koji će ih obrijati samo ako će im to doneti smeh i dobar provod.\nZato je Instagram postao prepun fotografija na kojima muškarci pokazuju svoje „grudne“ frizure. Ovaj trend rodio se iz čiste potrebe za zabavom, a sada gomila muškaraca kreira razne dlakave oblike na grudima kojima ulepšavaju svaku žurku ili provod na plaži.\nMi smo odlučili da vam predstavimo neke od najboljih fotografija koje će vam pokazati zbog čega su dlake na grdima sjajne i koje će vas motivisati da i vi napravite neku ludu kreaciju na grudima kojom ćete ulepšati dan sebi, a i drugima.\nPROČITAJTE SLEDEĆI TEKST: Pogledajte kako treniraju vojnici Severne Koreje


Politika\t05.03.2019 11:36\n„Iako sve deluje teško i na trenutke čak i nemoguće, mi smo osuđeni na pronalaženje kompromisa. Siguran sam da ćemo uz pomoć naših evropskih prijatelja i uz podršku Rusije, Amerike, Kine i drugih zemalja moći da dođemo do rešenja”, rekao je predsednik Srbije.\nOn je naglasio mudar i odgovoran pristup Beograda koji nije odgovorio na „maksimalističke i provokativne” mere Prištine, i to s ciljem da ne ugrozi mir i stabilnost u regionu.\n„Za razliku od kosovskog rukovodstva koje svakog dana obmanjuju svoj narod neizvodljivim obećanjima po kojima će Priština dobiti sve a Beograd ništa, moja obaveza je da Srbima objasnim važnost kompromisa, koji nije poraz nego pobeda. Pobeda za budućnost Srbije”, rekao je on, prenosi Tanjug.\nPredsednik Srbije je u intervjuu negirao da je ikada imao tajne susrete sa kosovskim predsednikom Hašimom Tačijem, kako su tvrdili pojedini mediji, a „čistim lažima” je nazvao vesti koje su nedavno objavljene o postojanju navodnog nacrta konačnog sporazuma Beograda i Prištine.\n„Problemi su između Srba i kosovskih Albanaca, ne mogu da kritikujem Evropu koja je učinila sve što je moguće da bi održala mir”, rekao je Vučić.\nVučić: NATO napad iz '99 ostaje bolna stranica\nU Nišu na jugu Srbije će 24. marta biti organizovana centralna komemoracija za žrtve bombardovanja od pre 20 godina, koje je NATO izveo protiv Srbije u poslednjoj fazi rata na Kosovu, prenosi Tanjug.\nTo je u intervjuu za ANSU rekao predsednik Srbije Aleksandar Vučić.\nNapadi saveznika, o kojima je odlučeno bez dozvole UN, kako bi se Slobodan Milošević naterao da povuče trupe sa Kosova i zaustavi etničko čišćenje, pokrenuti su 24. marta 1999. godine i trajali su 78 dana, a bilans je bio oko 2.000 mrtvih i ogromna razaranja i štete, podseća Ansa.\n„Za nas je ovo težak mesec i bolno sećanje. Srbi smatraju da su doživeli nepravdu pre 20 godina i tako misli 99 odsto stanovništva”, rekao je Vučić.\n„Uprkos tome, održavamo dobre odnose sa Alijansom i njenim državama članicama. Ali ne želimo da uđemo i ostajemo neutralni”, rekao je Vučić.\nPredsednik Srbije Aleksandar Vučić nagovestio je danas da ne isključuje mogućnost eventualnog priznanja nezavisnosti Kosova, ali je naveo da bi Beograd nešto morao da dobije zauzvrat, prenosi Beta.\n„Pre svega moramo postići kompromis. Ne možemo priznati Kosovo, a da ništa ne dobijemo od druge strane”, rekao je Vučić u intervjuu italijanskoj agenciji ANSA povodom predstojeće posete italijanskog premijera Đuzepea Kontea Srbiji, u sredu.\n„Za razliku od kosovskih lidera koji svakog dana obmanjuju svoje građane nerealnim obećanjima da će Priština dobiti sve, a Beograd ništa, moja dužnost je da Srbima objasnim značaj kompromisa (s Prištinom) koji ne predstavlja poraz nego pobedu. Pobedu za budućnost Srbije”, naveo je Vučić.\nOn je negirao da je ikada imao tajne sastanke s predsednikom Kosova Hašimom Tačijem, što tvrde neki mediji, i opisao je kao „čiste laži” navode o postojanju nacrta konačnog sporazuma između Beograda i Prištine.\n„Ako ne bude postignut kompromisni sporazum o Kosovu, biće katastrofa. Iako sve izgleda teško i ponekad nemoguće, mi smo odlučni da postignemo kompromis, siguran sam da možemo doći do rešenja uz pomoć naših evropskih prijatelja i uz podršku Rusije, Amerike, Kine i drugih zemalja”, rekao je predsednik Srbije.\nOn je ukazao na oprezan i odgovoran pristup Beograda koji nije odgovorio na, kako je rekao, „maksimalističke” i „provokativne” mere Prištine kako ne bi ugrozio mir i stabilnost u regionu.\n„Problemi su između Srba i (kosovskih) Albanaca, ne mogu da kritikujem Evropu koja je učinila sve što može da očuva mir”, naveo je Vučić.\nSve dok ne bude nasilja i sukoba, protesti su demokratsko pravo, rekao je predsednik Srbije Aleksandar Vučić u intervjuu Ansi, koji italijanska agencija danas emituje u delovima.\n„Svake godine vidimo proteste i demonstracije, neka slobodno protestuju”, rekao je Vučić, prenosi Tanjug.\nVučić je naveo da u realnosti SzS, koji okuplja stranke i opozicione pokrete koji su međusobno veoma različiti, izgleda da sve više gubi podršku, koja je sa 15 odsto u roku od pre nekoliko meseci pala na nešto manje od 10 odsto.\n„Nemaju planove ni programe, i jedina stvar koja ih ujedinjuje je mržnja protiv mene”, primetio je predsednik Srbije, koji je u isto vreme negirao da drži medije pod jakom kontrolom.\n„Ako se dobro prouči situacija, vidi se da su mnogi štampani mediji protiv mene, svi nedeljnici, kao i mnoge televizijske stanice”, rekao je Vučić.\n„Na mojim pojedinačnim skupovima ima više ljudi nego zajedno na svim demonstracijama opozicije koja se svakog vikenda održavaju na ulicama u celoj Srbiji”, rekao je Vučić.\n1. nema priznanja kosova . ko to uradi , izdao je srpstvo i sve srpsko . proglasiti okupaciju dela srpske drzave .\n1.1. ovaj sa slike se sprema za to


Kompanija NIS opremila informatičku učionicu u Gimnaziji\nObjavljeno 28.04.2015. u 19h\nU okviru projekta „Energija znanja“ koju realizuje kompanija NIS, danas je u zrenjaninskoj gimnaziji otvorena informatička učionica.\nNIS je ovu učionicu opremio sa 18 računara koji će svakodnevno učenicima biti na raspolaganju.\nPresecanjem vrpce, novu učionicu je otvorio učenik drugog razreda te škole Predrag Đukić. Ispred kompanije NIS prisutnima se obratila dr Snežana Lakićević, menadžer za saradnju s obrazovnim institucijama.\n– Ovo je trideseta učionica u okviru projekta „Energija znanja“ koju učenici i nastavnici na neki način „zarađuju“ uspesima na republičkim takmičenjima iz fizike, hemije, matematike i ruskog jezika. Zrenjaninska gimnazija prednjači u znanju ruskog jezika jer gotovo 20 odsto učenika ove škole uči ruski jezik i postiže izuzetne rezultate na olimpijadi znanja. To je bio razlog zbog kog se Naftna industrija Srbije opredelila za ovu kompjutersku učionicu u Zrenjaninu, rekla je Lakićević podsetivši koliko je Zrenjanin važan za NIS. – Napravili smo novi studijski program za inžinjerstvo nafte i gasa pri fakultetu „Mihajlo Pupin“, a do septembra bi trebalo da budu urađene i dve moderene labaratorije za fiziku i hemiju pri srednjoj hemijskoj školi jer su one neophodne za naš osnovni biznis i podsticaj dece da se bave prirodnim naukama.\nDirektor Gimnazije, profesor Milan Radaković zahvalio se kompaniji NIS za novu, kompletno opremljenu učionicu.\n– Ovo je veliki dan za školu i naše učenike koji svojim rezultatima pokazuju da im treba pomoći. Ulazimo u 170. godinu postojanja Gimnazije sa 1180 učenika, rekao je Radaković.\nOtvaranju učionice prisustvovali su predstavnici Gradske uprave na čelu sa gradonačelnikom Čedomirom Janjićem.\nGradonačelnik Zrenjanina Čedomir Janjić ocenio je saradnju grada s kompanijom NIS kao izuzetno dobru.\nOn je pohvalio dosadašnju inicijativu NIS-a da u velike projekte uključi fakultet „Mihajlo Pupin“, Visoku tehničku školu strukovnih studija, srednju Tehničku školu, školu „Uroš Predić“, i lokalnu samoupravu.\n– Jedan od najvećih benefita za grad jeste taj da je rukovodstvo NIS-a odlučilo da jedan pogon vrati u Zrenjanin i da će u 2015. godini 1000 radnika te kompanije raditi u našem gradu, rekao je Janjić.\nTagovi:energija znanja, Gimnazija, nis\nVeče u znak sećanja na porodicu Đarfaš


Hoti „zaboravio“ na vrlo precizan Dogovor o zvaničnim posetama iz 2014. godine - 27.11.2020, Sputnik Srbija\nHoti „zaboravio“ na vrlo precizan Dogovor o zvaničnim posetama iz 2014. godine\nPremijer privremenih prištinskih institucija Avdulah Hoti putem objave na Fejsbuk nalogu danas je saopštio da ne postoji sporazum između Beograda i Prištine o... 27.11.2020, Sputnik Srbija\n© Flickr / xiquinhosilvaPriština\nPremijer privremenih prištinskih institucija Avdulah Hoti putem objave na Fejsbuk nalogu danas je saopštio da ne postoji sporazum između Beograda i Prištine o posetama srpskih zvaničnika Kosovu, i ponovio da će svaki zahtev za posetu analizirati nadležne institucije pre odobrenja ili odbijanja\nOn je poručio da kosovska vlada poštuje sporazum o slobodnom kretanju, ali da će svaki zahtev za posetu analizirati nadležne institucije pre odobrenja ili odbijanja.\n„Podaci o postizanju sporazuma između Republike Kosovo i Srbije o posetama visokih zvaničnika iz Srbije su neistiniti. Vlada poštuje sporazum o slobodnom kretanju. Ali, nadležne institucije analiziraju svaki zahtev za posetu pre nego što ga odobre ili odbiju“, napisao je Hoti.\nMeđutim Hotijeve navode činjenice demantuju.\nU pregovaračkom procesu Beograda i Prištine, dogovor o zvaničnim posetama postignut je još 14. novembra 2014. godine u okviru tehničkih sporazuma, a stupio je na snagu 1. decembra 2014. godine.\nDogovorom „Zvanične posete“ procedura najave i realizacije poseta je detaljno regulisana, vremenski rokovi u kojima treba da budu preduzete radnje u vezi sa najavom poseta, kao i kategorije zvaničnika koji su obuhvaćeni režimom zvaničnih poseta između Beograda i Prištine.\nPrema dogovoru Beograd i Priština su dužni da obaveste drugu stranu o posetama svojih zvaničnika, prenosi „Kosovo onlajn“.\nA u sporazumu jasno stoji definisan postupak kako se upućuju obaveštenja.\n„Institucija koja upućuje zahtev šalje obaveštenje direktno oficiru za vezu strane koja je domaćin posete, upućujući kopiju zahteva oficiru za vezu strane koja upućuje zahtev za posetu. Čim dobije obaveštenje, oficir za vezu odmah će potvrditi prijem.\nAko u određenom roku (u zavisnosti od niže navedene kategorije) nema odgovora, smatra se da je poseta odobrena.\nAko se prigovori upute u određenom roku, moraju se uputiti direktno oficiru za vezu strane koja je uputila obaveštenje.\nKopija prigovora upućuje se EU (kako Delegaciji EU u Beogradu, tako i Kancelariji Specijalnog predstavnika EU u Prištini), koja će posredovati u slučaju potrebe“.\n25 Novembar 2020, 17:41\n„Prvu grupu čine predsednik, premijer, zamenici premijera, predsednik Skupštine i ministri unutrašnjih poslova, spoljnih poslova i odbrane. Obaveštenje za ovu kategoriju mora se uputiti najmanje 72 časa unapred, a svi eventualni prigovori moraju se uputiti tokom prvih 48 časova“.\n„Obaveštenje za ovu kategoriju mora se uputiti najmanje 48 časova unapred, a svi eventualni prigovori moraju se uputiti tokom prvih 24 časa“. U dogovoru je precizirano da se obaveštenja moraju uputiti tokom radnog vremena, od ponedeljka do petka do 17 časova, kao i to da rokovi teku bez obzira na radne i neradne dane.\nPredviđene su i vanredne situacije u kojima dva oficira za vezu mogu da postignu „ad hok“ dogovor.\n„O svim eventualnim izmenama programa posete mora se izvestiti najmanje 24 časa pre posete. U slučaju manjih kašnjenja tokom posete, domaćin će pokazati fleksibilnost“, navodi se u sporazumu.\nTakođe su predviđeni imenovani zvaničnici koji će imati pristup i jednoj i drugoj strani zaduženi za logističke informacije i pripremu posete.\n26 Novembar 2020, 13:47\nA posete zvaničnika „sprovodiće se tako da se unapređuje proces normalizacije odnosa ili da se pruža doprinos sveukupnom radu u kontekstu dijaloga uz posredovanje EU“.\nPredviđena je i procena dogovorenih stavki, kao i po potrebi revidiranje nakon tri meseca na zahtev jedne ili obe strane.\nU „Informaciji o sprovođenju Dogovora o zvaničnim posetama“ Kancelarije za KiM navodi se da je u oktobru 2015. godine Dogovor proširen i dopunjen odredbom kojom se omogućava redovan i pojednostavljen režim poseta za po jedno lice svake strane, za koje će se dostavljati samo logističke informacije kako bi se omogućila priprema i realizacija poseta.\nU skladu sa tom odredbom, srpska strana je imenovala Marka Đurića, tadašnjeg direktora Kancelarije za KiM i svog glavnog pregovarača, kao zvaničnika na koga će se primenjivati taj poseban režim najave i realizacije poseta.\nNakon njegovog odlaska sa te dužnosti u oktobru 2020. godine, srpska strana je, u skladu sa istom odredbom imenovala novopostavljenog direktora Kancelarije za KiM Petra Petkovića.\nU pomenutom izveštaju se takođe navodi da „srpska strana u potpunosti poštuje Dogovor, Priština od početka opstruiše njegovo sprovođenje, pokušavajući da na različite načine onemogući kretanje srpskih zvaničnika na Kosovu i Metohiji“.\nDa podsetimo, najavljena poseta predsednika Srbije Aleksandra Vučića Kosovu nedavno je otkazana zbog sahrane poglavara Srpske pravoslavne crkve, patrijarha Irineja, a ne zbog zabrane kosovskih vlasti.\nKosovska ministarka Stubla: Sloboda kretanja znači otvaranje mosta na Ibru


NOVOSTI OTKRIVAJU: Stižu nam kineske rakete i ubojitiji “pancir”, prva baterija sistema PVO FK-3 biće isporučena do kraja godine – Nacionalist\nby nacionalist June 19, 2021, 3:50 pm 2k Views\nPRVA baterija kineskog raketnog sistema PVO srednjeg dometa FK-3, konstruisanog po uzoru na ruski S-300, trebalo bi da bude isporučena Vojsci Srbije do kraja godine – saznaju “Novosti”.\n“Pancir” / Foto Ministarstvo odbrane\n– Puno novog naoružanja stići će u narednih šest meseci. Mnogo toga se nabavlja, a puno je već plaćeno – rekao je Vučić, bez navođenja o kojim tipovima naoružanja je reč.\n– Istovremeno sa pripremama za prijem novog raketnog sistema u Vojsci Srbije se organizuje i selekcija kadra za rukovanje ubojitim raketama – kaže sagovornik “Novosti” iz vojnog vrha. – Deo oficira VS već je bio u Kini na nekoj vrsti osnovne obuke, a u planu je ubrzani trening ljudstva za korišćenje “kineskog S-300”. Kadar će biti obezbeđen preobukom sastava koji su trenutno na raketama “neva”, ali i prekomandom posada sistema “Kub”, koji će biti povučen iz upotrebe zbog isteka resursa raketama.\nMeđu velikim isporukama naoružanja i vojne opreme, koje je između redova najavio i predsednik Republike, prema našim informacijama, nalazi se i najmanje jedna baterija sistema “Pancir”. Reč je o unapređenoj verziji “Pancira S1” kojim od početka prošle godine raspolaže Vojska Srbije – većeg dometa radara, bolje odbrane od neprijateljskih smetnji i naoružanog novim raketama. Ovi projektili nedovoljno su poznati širokoj javnosti, ali postoje nagoveštaji da je njihov domet duplo veći – i do 40 kilometara.\nSrbija očekuje i isporuku francuskih raketa “mistral”, koje će biti montirane na domaća oklopna borbena vozila. Dogovor o kupovini ovog naoružanja napravljen je pre dve godine. Na spisku želja državnog i vojnog vrha su i helikopteri, koji bi trebalo da za različite misije dodatno ojačaju Ratno vazduhoplovstvo VS.\nU vojnim krugovima već duže vreme se govori o mogućnostima za kupovinu sofisticirane borbene opreme – dronova, sistema za izviđanje i ometanje i radara. Na spisku država proizvođača su Francuska, Izrael, Rusija, Turska… Na listi želja Vojske Srbije, prema nekim spekulacijama, jeste i ruski sistem za elektronsko ratovanje “Krasuha”.\nNA tlo Srbije ove godine bi trebalo da sleti i najmanje jedan od tri ugovorena i plaćena helikoptera “erbas H-215 superpuma”. Ove letelice najkasnije do aprila – kada ističe ugovoreni rok isporuke, naći će se u Helikopterskoj eskadrili MUP Srbije. Prema prethodnim najavama francusko-nemački proizvođač je daleko odmakao u montaži ovih vazduhoplova, pa je isporuka realna pre kraja 2021. godine.


Konferencija predsednika parlamenta odlučila je u četvrtak, 10. spetembra da formalno suspenduje laureatkinju nagrade Saharov Ang San Su Ći (Aung San Suu Kyi) iz zajednice nagrade Saharov, saopšteno je iz Evropskog parlamenta (EP).\n“Odluka Konferencije predsednika (predsednika i lidera političkih grupa) da Aung San Suu Kyi formalno isključi iz svih aktivnosti laureata nagrade Zajednice Saharov odgovor je na njeno nedelovanje i prihvatanje tekućih zločina nad zajednicom Rohingia u Mijanmaru”, stoji u izdatom saopštenju.\nJaume Duch portparol Evropskog parlamenta je precizirao da ova institucija nije oduzela nagradu od Aung San Suu Kii.\n“Mi ne možemo povući nagradu, ali smo je suspendovali iz mreže. Ne postoji odredba za povlačenje nagrade Ali zbog činjenice da ona ne poštuje vrednosti koje stoje iza nagrade, ona je uklonjena iz aktivnosti koje organizujemo sa laureatima sa ove platforme i mreže”, izjavio je za RSE Jaume Duch.\nPortparol EP je potvrdio da je ovo prvi put da se donosi ovakva odluka u ovoj instituciji.\nInače, Evropski parlament dodeljuje godišnju nagradu Saharov onim pojedincima ili grupama koji su svoj život posvetili odbrani ljudskih prava i slobodi misli.\nAung San Suu Kyi u Hagu brani Mjanmar od optužbi za genocid nad Rohindžama\nAung San Suu Kyi je dobila ovu nagradu Evropskog parlamenta 1990. godine, ali je mogla da je pokupi tek 2010. nakon što je oslobođena iz kućnog pritvora. Ona je takođe dobitnica Nobelove nagrade za mir.\nZajednica Saharov povezuje članove Evropskog parlamenta, laureate i civilno društvo kako bi povećali saradnju u borbi za ljudska prava u Briselu i na međunarodnom nivou. Ova zajednica takođe služi kao kanal komunikacije koji omogućava laureatima i Parlamentu da zajednički rešavaju pitanja kršenja ljudskih prava.


Nema straha od poplava | Politika | DW | 24.02.2012\nUprkos porastu temperatura za sada nema mjesta panici zbog eventualnih poplava u regionu, a jedni problem mogao bi predstavljati gornji tok rijeke Drine. Ovo je zaključak sastanka u Banja Luci.\nSastanak premijera u Banja Luci\nZa sada nema opasnosti od poplava na prostoru BiH, Hrvatske, Srbije i Crne Gore jer je nivo vode u riječnim koritima takav da može da primi nove količine vode. Premijer Republike Srpske Aleksandar Džombić, koji je bio domaćin sastanka u Banjaluci kaže ipak da je bitno provesti mjere kako bi se preduprijedile štete nastale naglim topljenjem snijega: «Možda bi jedno od rizičnih područija mogao biti gornji sliv rijeke Drine, ali tu su vodostaji niski, hidroelektrane imaju niske akumulacije tako da očekujemo da će voda koja bi došla biti prihvaćena».\nU Zaključcima koje su jednoglasno usvojili premijeri zemalja regiona zadužuju se između ostalog sva ministarstva da imenuju tijela koja će pratiti stanje na terenu. Ovakav vid saradnje, kaže predsjedavajući Savjeta ministara BiH, Vjekoslav Bevanda dokaz je da su susjedi prioritet i da saradnja nema alternativu: «Teška situacija nije nikoga natjerala, ali je dala jedan poticaj da se nađemo. Ovo je jedna pozitivna namjera i poruka da regionalna saradnja nema alternativu».\nPremijer Federacije BiH Nermin Nikšić kaže da se samo zajedničkim snagama zemlje regiona mogu suprostaviti ovim i sličnim problemima: «Nažalost trebala je očito da bude jedna ovakava situacija, kakvo je stanje prirodne nepogode da bi se u nama ponovo pobudila solidarnost i želja da pomažemo jedni drugima».\nSarajevo za vrijeme snježnih nepogoda\nSastanak snažna politička poruka\nDanašnji (24.02.) sastanak je i snažna politička poruka kaže premijer Srbije Mirko Cvetković a ne samo razgovori o posljednicama elementarnih nepogoda: «Zaključci afirmišu potrebnu da se zajednički radi i sarađuje te iskazuje solidarnost jednih prema drugima».\nSastanak u Banjaluci bio je prilika da svi učesnici čestitaju Hrvatskoj članstvo u EU, a izaslanik premijera, ministar unustrašnjih poslova Hrvatske Ranko Ostojić rekao je da će Hrvatska znati pomoći susjedima u procesu pristupanja EU: «Ja sam svojim kolegama, produbljujući regionalnu saradnju, poželio da ispune sve standarde koje jedna članica EU mora napraviti».\nGubici poznati nakon procjena\nOvakvi sastanci mogu imati i razvojni karakter, smatra premijer Crne Gore Igor Lukšić: «Ali je to svakako i dobra prilika da se otvori čitav niz pitanja koja mogu imati razvojni karakter što takođe može biti predmet okupljanja i budućih dogovora».\nEntitetski premijeri su istakli poseban problem gubitaka u privredi zbog sniježnog nevremena te izrazili nadu da šteta koja je napravljena neće biti velika, o čemu će biti više informacija nakon što komisije završe procjene na terenu.\nTagovi region, vremenske nepogode, poplave\nDošlo je vrijeme za ženu! 29.09.2016\nU trku za novog generalnog sekretara UN, Bugarska je poslala evropsku komesarku Kristalinu Georgijevu.


Narodni parlament > Vesti > Okrugli sto u Leskovcu – ICSW 2019\nMeđunarodna nedelja civilnog društva (ICSW), koja se održava od 8. do 12. aprila 2019. godine, predstavlja ključno globalno okupljanje civilnog društva i drugih aktera, u želji da se konstruktivno uključe u pronalaženje zajedničkih rešenja za globalne izazove. Po prvi put u više od 20 godina organizovanja ovog međunarodnog okupljanja, CIVICUS će u partnerstvu sa Građanskim inicijativama (GI) održati svoj vodeći događaj u regionu Balkana.\nUdruženje Narodni parlament, kao partner Građanskih inicijativa, organizuje lokalni događaj u Leskovcu u okviru obeležavanja Međunarodne nedelje civilnog društva. Smatramo da je važno da se istraže lokalni konteksti u kojima funkconišu organizacije civilnog društva, međusobno se umreže nosioci pozitivnih promena na lokalu, istraži prostor za međusobnu saradnju, kao i saradnju sa predstavnicima lokalnih samouprava i institucija, formulišu poruke sa lokala: primeri dobre prakse i preporuke koje će se podeliti na centralnom događaju u Beogradu.\nU tom cilju, organizujemo okrugli sto: „Mostovi – udruženja i lokalne samouprave kao partneri u razvoju zajednice“ u četvrtak 04. aprila od 11 časova. Okrugli sto će se održati u Leskovcu, u prostorijama Centra za stručno usavršavanje u obrazovanju.\n10:45 – 11:00 Registracija učesnika/ca\n11:00 Otvaranje događaja, predstavljanje ICSW 2019\n11:20 Predstavljanje programa delovanja učesnika i učesnica, mapiranje izazova u radu\n11:45 Mostovi – istraživanje prostora za međusobnu saradnju i zajedničko delovanje\n12:00 Kreiranje preporuka i zaključaka koji će biti predstavljeni na centralnom događaju\nOkrugli sto je namenjen predstavnicima udruženja aktivnih na teritoriji Jablaničkog okruga, predstavnicima medijskih udruženja, predstavnicima lokalnih samouprava i institucija, u cilju predstavljanja programa delovanja, definisanja zajedničkih prioriteta u razvoju zajednice, sklapanja partnerstava, mapiranja izazova u svakodnevnom radu i pronalaženja načina za njihovo prevazilaženje. Zaključci sa okruglog stola biće predstavljeni učesnicima centralnog događaja u Beogradu.\nPozivamo sve zainteresovane za učešće da se registruju ovde. Putni troškovi za učesnike van Leskovca će biti refundirani.\nViše informacija o ICSW 2019 možete pronaći ovde.


Beogradska nedelja dizajna 2008 - Domino magazin\nBeogradska nedelja dizajna 2008\nTreći po redu Belgrade Design Week 2008. održaće se od 05 do 11. maja, naravno u Beogradu. Posle fantastične prošlogodišnje konferencije koja je održana u monumentalnoj i pomalo zastrašujućoj zgradi SIV na Novom Beogradu, jedva smo dočekali najavu o ovogodišnjoj Beogradskoj nedelji dizajna na kojoj će brojni ugledni predavači predstaviti svoje radove o brendindu, dizajnu, advertajzingu, arhitekturi, izdavaštvu, novim medijima i biznisu. Ekipa koja je organizovala i predhodne konferencije na čelu sa Jovanom Jelovcem ostala je nepromenjena, što garantuje odličan program i ekskluzivne učesnike. Program konferencije će biti objavljen 15. februara.\nUporedo sa glavnim konferencijskim programom treće Beogradske nedelje dizajna, u Beogradu će od 5. do 11. maja na preko 50 lokacija širom grada svi moći da vide i brojne prateće programe – izložbe, radionice, otvaranja i prezentacije.\nJedva čekamo da vidimo Mirka Ilića ili Slavimira Srojanovića! Ne propustite ovaj spektakl i ne zaboravite da je do 21. februara popust od 30%.\nPrethodni članak Dečak izmislio napravu za skretanje tramvaja\nSledeći članak Petar Pan


Izuzetan treći dan Pozorišnog maratona\nsubota, jun 12 2021\n* Trećeg dana Pozorišnog maratona u Somboru prvo su uživali mališani, da bismo potom imali priliku da pogledamo dve predstave pozorišta iz Bečeja i Subotice\nJuče je salu pozorišnog maratona ispunila dečija graja, smeh i radost, a razlog za to bila je sjajna dečija predstava „Bela griva“ reditelja Predraga Stojmenovića koju realizuje Pozorište lutaka „Pinokio“ iz Beograda. Izuzetno dinamična i zanimljiva predstava kod najmlađe pozorišne publike, ali i njihovih roditelja izazvala je pregršt lepih emocija, te smo sve vreme mogli da uživamo gledajući dečije osmehe i slušajući najinteresantnije komentare najmlađih o predstavi. Oni, iako mladi, sigurni smo da su o predstavi imali komentare koje su čuli i glumci na sceni.\nNekoliko sati posle, publika na maloj sceni „Studio 99“ imala je priliku da pogleda impresivno autorsko ostvarenje Simonide Mandić i Bojane Milanović pod nazivom „Gidionov čvor“.Ove dve mlade, ali izuzetno ostvarene i obrazovane glumice koje dolaze kao članice Gradskog pozorišta iz Bečeja, somborsku publiku su oduševile energijom i emocijom igrajući ovaj impresivan komad. Razgovor učiteljice i majke dečaka koji je izvršio samoubistvo, reklo bi se pod nerazjašnjenim okolnostima, publiku koja je imala priliku da pogleda ovaj komad ostavila je bez teksta, uzimajući u obzir umeće i način na koji su ove dve sjajne glumice odigrale ovu predstavu.\nJučerašnji dan završio se predstavom „Kus petlić“ Narodnog pozorišta iz Subotice. Ovo ostvarenje delo je reditelja Milana Neškovića, a po tekstu Aleksandra Popovića. Somborska publika imala je priliku da na pomalo nesvakidašnji način (mesta za sedenje bila su na sceni) uživa u ovom komadu. Glumci Narodnog pozorišta Subotica koji su premijerno izveli ovu predstavu 19. aprila na komičan, ali za trenutke i vrlo ozbijan način uspeli su da nam prenesu radnju ovog komada smeštenu u burnim vremenima II svetskog rata. Sudeći po aplauzu nakon predstave, somborskoj publici izuzetno se dopao ovaj komad.\nPiše, fotografiše: Zoran Kovačić\nViše iz ove kategorije « Konferencija_Budućnost STEAM obrazovanja u Srbiji 15. juna\tPredajnik, Antenski stub i antena Radio Sombora AD Sombor u stečaju nisu prodati!? »


KOMPLET od 3 ultrazvučna pregleda:\n- UZ male karlice (za žene) ili prostate (za muškarce)\nKOMPLET OD 3 ULTRAZVUKA\nabdomena, štitaste žlezde i male karlice\nili prostate (za muškarce)\nu specijalističkoj ordinaciji Spiridon\nna Novom Beogradu!\nPortal PolaCene i specijalistička ordinacija Spiridon pripremili su za Vas ponudu koja obuhvata KOMPLET od 3 ultrazvučna pregleda:\nA Klare Cetkin 25\nSpecijalistička ordinacija interne medicine "SPIRIDON" uspešno radi za svoje pacijente već 15 godina. Poverenje ordinaciji Spiridon i Dr Slavici Vuković specijalisti interne medicine, je između ostalih ukazala i Ambasada Republike Austrije u Beogradu koja ju je imenovala za lekara od poverenja.\nSav potencijal ordinacije usmeren je ka jedinstvenom cilju, a to je zbrinut i zadovoljan pacijent. U ordinaciji se mogu obaviti dijagnostički pregledi i procedure kao i ambulanto lečenje pacijenata. Takođe je moguće zakazati i kućne posete za bolesnike koji nisu u mogućnosti da dodju do ordinacije.


Bolnica "Sveti Vračevi" dobija novi parking @ InfoBijeljina \nBIJELJINA - U Bijeljini je danas u okviru kompleksa Bolnice "Sveti vračevi" počelo asfaltiranje pristupnog puta i parkinga površine 2.200 metara kvadratnih, za šta je Gradska uprava izdvojila 50.000 KM.\nDirektor bolnice Zlatko Maksimović naveo je da će nakon asfaltiranja površina unutar bolničkog kompleksa prvenstveno biti olakšan pristup kovid bolnici.\n"Ovaj dio bolničkog kruga nije asfaltiran više od stotinu godina i saradnjom Gradske uprave i bolnice učinili smo još jedan korak ka osavremenjavanju i poboljšanju infrastrukture koja je važna za naše sugrađane koji dobijaju medicinsku pomoć u Bolnici", rekao je Maksimović novinarima.\nZamjenik gradonačelnika Marko Mihajlović istakao je da Gradska uprava na ovaj način želi da omogući građanima bolji pristup zdravstvenim ustanovama i brže i efikasnije pružanje usluga.\n"Grad je tokom prethodnih teških mjeseci borbe protiv epidemije virusa korona u više navrata finansijski pomagao bolnicu sa ukupno 700.000 KM, Dom zdravlja sa 800.000 KM, čime smo pokazali veliku odgovornost prema sugrađanima u ovom izazovnom vremenu", rekao je Mihajlović.\nIzvođač radova je bilo preduzeće "Bijeljina-put".


Pokrenuta nacionalna kampanja “Otvorimo zajedno Narodni muzej”\nYou are at:Home»Vesti»Pokrenuta nacionalna kampanja “Otvorimo zajedno Narodni muzej”\nBy Vesna Kovačević on\t 07/02/2018 Vesti\n“Zaječarsko pivo” pokreće nacionalnu kampanju “Otvorimo zajedno Narodni muzej” u okviru koje će potrošači širom Srbije kupovinom specijalnog izdanja limenki doprineti prikupljanju sredstava potrebnih za završetak radova na renoviranju Narodnog muzeja u Beogradu.\nKao brend sa dugom tradicijom i nasleđem,”zaječarsko pivo” doniraće Narodnom muzeju po jedan dinar od svake prodate specijalno dizajnirane limenke piva u periodu od 1. februara do 15. juna 2018. godine.\nTokom ovog perioda, limenke “zaječarskog piva” promeniće svoj izgled i krasiće ih vizuali četiri umetnička dela – „Portret Vuka Karadžića” Dimitrija Avramovića, „Miloš, Marko i vila” Paje Jovanovića, „Motiv iz Šida” Save Šumanovića i „Drvo u šumi” Nadežde Petrović.\n“Osnovna potreba je da se obnovom Narodnog muzeja stvore uslovi za trajno čuvanje i savremeno predstavljanje kulturnih dobara, odnosno da se postigne funkcionalno, organizaciono i tehničko osavremenjivanje objekta i stvaranje dodatnog prostora za osnovne delatnosti, posebno izlaganje i komunikaciju sa publikom. Glavni cilj je preobražaj muzeja i promena narativa postavke, u skladu sa profesionalnim standardima”, istakla je Bojana Borić Brešković, direktorka Narodnog muzeja.\nNarednih meseci “zaječarsko pivo će širom zemlje organizovati brojne promotivne i edukativne akcije sa ciljem prikupljanja sredstava za završetak radova i dodatnim upoznavanjem javnosti o značaju četiri umetnička dela izuzetnih srpskih slikara.\nbrend kampanja Narodni muzej zaječarsko pivo


četvrtak, 19. oktobar 2017. 16:03h\nGuverner distrikta 2483 Srbija i Crna Gora, Branislav Ranđelović, posetio je u utorak, 17. oktobra Rotari klub Pančevo i gradonačelnika Pančeva Sašu Pavlova Grad Pančevo\nNa zajedničkom sastanku guvernera, gradonačelnika i Rotari kluba Pančevo, guverner je predstavio plan Rotari Internacionale gradonačelniku u vezi sa unapređenjem životne sredine kroz sadnju drveća i tim povodom je i posađeno drveće u parku prijateljstva.\nTakođe, predstavljen je i plan pomoći školama u nabavci računara za osnovne škole na teritoriji Grada Pančeva.\nGradonačelnik je informisan u vezi sa nedavnom realizacijom akcije Rotari kluba Pančeva i Rotari kluba “Mihajlo Pupin” Pančevo, nabavke najsavremenijeg 4D ultrazvučnog aparata namenjenog porodilištu u Pančevu, gde je cilj da se obezbedi savremena dijagnostika.\nGuverner distrikta 2483 Srbija i Crna Gora Branislav Ranđelović i Rotari klub Pančevo, zahvaljuju se gradonačelniku Pančeva Saši Pavlovu na punoj podršci akcijama i na spremnosti u podržavanju budućih humanitarnih akcija.\nrotari distrikt 2483\nŠkola u naselju Slovaka bez slovačkog


Zagađen vazduh godišnje u svetu odnese 6,5 miliona života\nPrevremena smrt oko 6,5 miliona ljudi godišnje povezana je sa zagađenjem vazduha, i taj broj bi mogao da raste u narednim decenijama ako energetika ne smanji emisiju štetnih gasova, upozorila je Međunarodna agencija za energiju (IEA). Agencija čije sedište je u Parizu, u svom prvom izveštaju na tu temu je navela da je zagađenje vazduha četvrta najveća pretnja za zdravlje ljudi, posle visokog pritiska, loše ishrane i pušenja.\nMože se očekivati rast broja smrtnih slučajeva od zagađenja, ako se ne promeni način proizvodnje i korišćenje energije u svetu, navodi se u izveštaju. Zagađenje vazduha napolju uglavnom je od elektrana, fabrika i automobila, a zagađenje vazduha u kućama, uglavnom u zemljama u razvoju, rezultat je upotrebe šporeta na čvrsto gorivo. Oko tri miliona slučajeva prerane smrti povezano je sa zagađenjem vazduha napolju, a 3,5 miliona se pripisuje udisanju dima iz šporeta na čvrsto gorivo u kućama, navodi se u izveštaju. Predviđa se da će ta druga cifra opasti na tri miliona do 2040. godine, kako bude rasla pristupačnost kvalitetnijih šporeta u siromašnim zemljama, navela je IEA. Ali je agencija prognozirala da će broj smrtnih slučajeva povezanih s kvalitetom vazduha porasti na 4,5 miliona, uglavnom u Aziji, gde rastuća tražnja za energijom ima za posledicu i više zagađenja.\nZagađenje vazduha u mnogim gradovima u razvoju u tom regionu je i dalje glavna opasnost za javno zdravlje, i očekuje se da će pogađati sve veći deo stanovništva koje sve više živi u gradovima, navodi se u izveštaju.\nAgencija ukazuje da bi moglo da se znatno poboljša zdravlje kada bi se za sedam odsto povećale ukupne investicije u energiju u periodu do 2040. godine. To bi trebalo da donese smanjenje emisije štetnih gasova iz domaćinstava, strože standarde za motorno gorivo, veću energetsku efikasnost uređaja i ubrzanje prelaska sa izvora energije koji jako zagađuju kao što je ugal j, na obnovljive izvore energije.